title: Viktor Kaplan

text: Viktor Kaplan (27. marraskuuta 1876 – 23. elokuuta 1934) oli itävaltalainen insinööri. Hän on Kaplan-turbiinin keksijä.


title: Henry Grace à Dieu

text: Henry Grace à Dieu, tunnetaan myös nimellä Great Harry, oli englantilainen karakki tai Kuninkaallisen laivaston luokitusjärjestelmän mukaan "Great ship". Saman aikakauden alukseen "Mary Roseen" verrattuna vuonna 1514 vesille laskettu "Henry Grace à Dieu" oli vieläkin suurempi. Sillä oli laaja neljän kannen korkuinen peräkastelli ja kahden kannen korkuinen keulakastelli. Alus oli 50 metriä pitkä ja sen syväys oli 700–1 000 tonnia. Laivan sanotaan olevan kuningas Henrik VIII:n tilaaman vastavetona Skotlannin vuonna 1511 rakentamalle Great Michael-alukselle.


title: Henry Grace à Dieu

text: Alus rakennettiin Woolwichin telakalla vuosina 1512–1514 ja yksi ensimmäisistä aluksista, jossa oli tykkiluukut ja 20 uutta raskasta pronssitykkiä suunnattuna sivuille. Myöhemmin alus varusteltiin laivaston telakalla Erithissä. Kaikkiaan laivaan asennettiin 43 raskasta 141 kevyttä tykkiä. Alus oli ensimmäinen englantilainen kaksikantinen laiva ja vesille laskettaessa se oli Euroopan suurin ja voimakkain sotalaiva.


title: Henry Grace à Dieu

text:
Hyvin varhain havaittiin, että laivan ylärakenne oli liian keulapainoinen. Alusta vaivasi rullaus kovassa merenkäynnissä ja sen huono vakavuus vaikutti aseiden tarkkuuteen ja suorityskykyyn taisteluissa. Näiden ongelmien poistamiseksi alukselle tehtiin 1536 suuria muutoksia ja rungon korkeutta madallettiin. Tykkien määrä vähennettiin 151:een, joista 21 oli raskaita. Miehistöä laivalla oli 700–800. Lisäksi alukseen asennettiin neljä mastoa ja uudet purjeet, jotka nopeuttivat alusta ja paransivat sen liikuteltavuutta.
"Henry Grace à Dieu" joutui vain muutamaan taisteluun. Se osallistui vuonna 1545 taisteluun ranskalaisia vastaan. Viimeinen maininta aluksesta on vuodelta 1553. Aluksen kohtalosta ei ole varmaa tietoa.


title: Heikki Leppo

text: Niilo Heikki Antero Leppo (8. marraskuuta 1906 Vihti – 16. marraskuuta 1987) oli suomalainen diplomaatti. Hän toimi 1946–1948 Sveitsissä Suomen va. asiainhoitajana. Hänet nimitettiin 1955 lähettilääksi Buenos Airesiin, ja 1957 hän sai suurlähettilään arvon ja aseman. Vuodesta 1961 hän oli ulkovaltain lähettiläiden esittelijä ja 1964–1974 Brasiliassa suurlähettiläänä.


title: Heikki Leppo

text: Hänen veljensä oli taloustieteilijä Matti Leppo.


title: Spotted dick

text: Spotted dick on suosittu jälkiruoka Britanniassa. Se on höyrytetty vanukas, joka valmistetaan ihrasta ja kuivatuista hedelmistä ja joka yleensä tarjoillaan vaniljakastikkeen kanssa.


title: Kabuki Quantum Fighter

text: Kabuki: Quantum Fighter on vuonna NES:lle julkaistu toimintapeli.


title: Kabuki Quantum Fighter

text: Pelin on kehittänyt Human Entertainment ja julkaissut HAL Laboratory.


title: Kabuki Quantum Fighter

text: Pelissä on erikoisuuksia kuten hiuksien käyttäminen aseena.


title: Alba Hellman

text: Alba (Kristina Albertina) Hellman (29. elokuuta 1845 Pietarsaari – 17. joulukuuta 1894 Vaasa) oli suomalainen opettaja ja filantrooppi.


title: Alba Hellman

text: Hellmanin vanhemmat olivat värjäri Johan Hellman ja Katarina Kristina Kjellberg. Opettaja Anders Viktor Hellman (1851-1902) oli hänen veljensä. Hellman perusti sisarensa Hilda Hellmanin kanssa yksityisen kolmiluokkaisen lastenkoulun Vaasaan 1863, jossa toimi opettajana vuoteen 1872. Sairaalloisuudestaan huolimatta Hellman harjoitti eri tavoin hyväntekeväisyyttä, muun muassa vankien sielunhoitajana 1869-872 Vaasan lääninvankilassa, samoin kuin köyhien auttajana ja raittiustyön tekijänä sisarensa kanssa. Erityisen innokkaasti hän toimi merimieslähetyksen parissa. Merimiehille muun muassa jaettiin hänen aloitteestaan 200 "raamattulaukkua". Varat niitä varten oli kerätty Suomesta ja ulkomailta. Hellman hoiti myös merimiesten puolisoiden kirjeenvaihtoa ja vaikutti siihen, että Vaasan Palosaareen perustettiin merimiesten lukusali. Sisarensa tavoin Hellman toimi vapaakirkon piirissä.


title: Alba Hellman

text: Hellman kuoli naimattomana.


title: Terveellinen ruokavalio

text: Terveellinen ruokavalio on ruokavalio, joka tarjoaa riittävästi suojaravintoaineita ja sopivasti energiaa, jotta elimistö pysyy terveenä ja toimintakykyisenä sekä paino vakiona. Terveelliseen ruokavalioon kuuluu myös sellaisten ruoka-aineiden käytön pitäminen kohtuullisena, jotka liiallisissa määrin nautittuina ovat terveydelle haitallisia. Terveellinen ruokavalio ehkäisee sellaisia puutostiloja ja sairauksia, joita epäterveellisellä ruokavaliolla voi syntyä vuosien ja vuosikymmenien kuluessa.


title: Terveellinen ruokavalio

text: Terveellisen ruokavalion ohjenuoraksi on laadittu erilaisia ravitsemussuosituksia.


title: Delisle-asteikko

text: Delisle-asteikko (yksikön tunnus °De tai °D) on historiallinen lämpötila-asteikko, jonka esitteli ranskalainen, mutta professorina Pietarissa työskennellyt, Joseph-Nicolas Delisle vuonna 1732. Asteikon on empiirinen asteikko, jonka kaksi referenssipistettä ovat veden jäätymispiste ja kiehumispiste. Asteikosta tuli käänteinen, sillä kiehumispiste merkittiin 0 °De ja sulamispiste 150 °De. Koska lämpötilat mitataan veden jäätymispisteen suhteen, kutsutaan sitä "suhteelliseksi asteikoksi". Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Asteikkoa käytettiin lähinnä Venäjällä.


title: Paul Krogius

text: Paul Krogius (22. maaliskuuta 1724 Porvoo – 12. tammikuuta 1792 Turku) oli suomalainen piispa. Hän toimi Porvoon piispana vuosina 1789 – 1792.


title: Paul Krogius

text: Krogiuksen vanhemmat olivat kirkkoherra Paul Krogius vanhempi ja Katarina Vadsten. Hän opiskeli Turussa ja Uppsalassa ja valmistui maisteriksi Turussa 1745. Historian ja käytännöllisen filosofian dosentti hänestä tuli 1746 ja Porvoon lukion kaunopuheisuuden lehtori 1752. Porvoon tuomiorovastiksi Krogius nimitettiin 1769 ja Porvoon hiippakunnan piispaksi hänet valittiin 1789. Hän osallistui vuosien 1778, 1786 ja 1789 valtiopäiville ja menehtyi matkalla Gävlen valtiopäiville 1792. Krogiusta pidettiin lahjakkaana ja toimeliaana kirkonmiehenä.


title: Paul Krogius

text: Krogiuksen puoliso vuodesta 1754 oli Anna Sara Hassel (k. 1811). Senaattori, juristi ja todellinen valtioneuvos Fredrik Wilhelm Krogius (1770–1833), aateloituna Edelheim, oli heidän poikansa.


title: Tokiwa (1898)

text: Tokiwa () oli keisarillisen Japanin laivaston toukokuussa 1899 valmistunut Asama-luokan panssariristeilijä. Alus upposi ilmahyökkäyksessä 9. elokuuta 1945.


title: Tokiwa (1898)

text: Alus tilattiin Armstrong Whitworthilta Elswickistä osana vuoden 1896 hankintoja. Philip Wattsin suunnitteleman aluksen köli laskettiin 6. tammikuuta 1897 telakkanumerolla 662, ja alus laskettiin vesille 6. heinäkuuta 1898. Alus valmistui 18. toukokuuta 1899.


title: Tokiwa (1898)

text: Alus siirrettiin vuonna 1920 koululaivaksi, ja se luokiteltiin 1. luokan rannikkopuolustusalukseksi 1. syyskuuta 1921. Seuraavana vuonna se muutettiin miinalaivaksi, jolloin sen taaempi tykkitorni poistettiin ja sen paikalle asennettiin miinanlaskuvälineistö. Alus kykeni kuljettamaan kerralla 200–300 miinaa. Aluksella tapahtui kolmen miinan räjähdysonnettomuus elokuussa 1927, jolloin alus vaurioitui pahoin. Alus oli reservissä vuodesta 1930 aina vuoteen 1940 saakka. Alus modernisoitiin vuosina 1937–1938, jolloin sen kattilat vaihdettiin kahdeksaan Kampon-kattilaan, pääosa jäljellä olevasta aseistuksesta poistettiin ja miinakapasiteetti kasvatettiin 500 miinaan. Samalla aluksen nopeus laski 16 solmuun.


title: Tokiwa (1898)

text: "Tokiwa" palautettiin palvelukseen vuonna 1940 miinasodankäynnin koululaivana. Toisen maailmansodan lopulla alus toimi enenevässä määrin miinalaivana. Alus osui miinaan vuonna 1945, ja se joutui ilmahyökkäyksen maaliksi 9. elokuuta 1945 Ominaton edustalla, jolloin aluksen konehuoneeseen osui ja se jouduttiin ajamaan maihin uppoamisen estämiseksi. Aluksen jäljellä ollut kahdeksan tuuman tykkitorni oli poistettu vuonna 1943, joten sodan päättyessä aluksen aseistuksena oli neljä kuusituumaista kasematteihin sijoitettua tykkiä, yksi kolmituumainen ilmatorjuntatykki sekä joukko kevyempiä ilmatorjunta-aseita.


title: Yakumo (1899)

text: Yakumo () oli keisarillisen Japanin laivaston kesäkuussa 1900 Vulcanin telakalta valmistunut panssariristeilijä. Alus romutettiin vuonna 1947.


title: Yakumo (1899)

text: Alus tilattiin 1. syyskuuta 1897 Vulcanilta Stettinistä osana vuoden 1896 hankintoja. Tilatun aluksen nimeksi vahvistettiin "Yakumo" 18. lokakuuta 1897. Sen köli laskettiin 1. syyskuuta 1898, ja alus laskettiin vesille 8. heinäkuuta 1899. Alus valmistui 20. kesäkuuta 1900.


title: Yakumo (1899)

text: "Yakumo" palveli Venäjän–Japanin sodassa osallistuen Tsushiman meritaisteluun, jossa se oli upottamassa Venäjän keisarikunnan laivaston risteilijä " Admiral Ušakovia". Vuoden 1920 jälkeen alus siirrettiin koululaivaksi, ja se teki vuosina 1921–1922 ensimmäisen koulutuspurjehduksensa "Izumon" kanssa mukanaan 150 kadettia. Ennen matkaa pääosa aluksen aseistuksesta poistettiin. Aluksen Belleville-kattilat korvattiin kuudella Yarrow-kattilalla, jotka oli poistettu modernisoitavana olleelta taistelulaiva "Harunalta".


title: Yakumo (1899)

text: Alus romutettiin vuonna 1947.


title: Al-Bakri

text: Abū ʿUbayd al-Bakrī (k. 1094) oli Al-Andalusista kotoisin ollut maantieteilijä. Hän kirjoitti laajasti Vanhan maailman maantieteestä, mutta ei ilmeisesti itse koskaan poistunut Iberian niemimaalta. Teos "Kitāb al-masālik wa’l-mamālik" (”Kirja teistä ja valtakunnista”) valmistui vuonna 1068. Siitä on säilynyt vain osia, mutta se vaikutti arabialaiseen kirjallisuuteen vuosisatojen ajan.


title: Satellite Stories

text: Satellite Stories on 2008 perustettu oululainen indie pop -yhtye.


title: Satellite Stories

text: Vuonna 2012 itsenäinen levy-yhtiö XYZ Berlin julkaisi yhtyeen esikoisalbumin Phrases to Break the Ice, joka lisensoitiin maailmanlaajuisesti. Samana vuonna yhtye teki kustannussopimuksen BMG:n kanssa. Vuonna 2013 Coldplay:n keikkamyyjä kiinnitti yhtyeen X-ray Touring -keikkamyyntiagentuurille. Samana vuonna yhtye esiintyi Eurosonic-festivaaleilla. Yhtyeen toinen levy ilmestyi marraskuussa 2013. Yhtyeen kolmas levy "Vagabonds" ilmestyi maaliskuussa 2015. Sen tuottajana toimi Barny Barnicott, joka on aiemmin toiminut miksaajana muun muassa Arctic Monkeysin, Temper Trapin ja Editorsin levyillä. Levy sai Helsingin Sanomilta arvosanaksi viisi tähteä.


title: Satellite Stories

text: Yhtyettä ovat huomioineet brittiläiset musiikkilehdet ja mediat kuten NME, Q, Clash, MTV UK ja The Fly. Satellite Stories oli elokuussa 2012 The Hype Machine -sivuston toiseksi blogatuin artisti. Syyskuussa 2013 Satellite Storiesin single Campfire nousi Hype Machinen ykkössijalle.


title: Satellite Stories

text: Yhtyeen neljännen levyn julkaisi Universal.


title: Satellite Stories

text: Yhtye ilmoitti lopettavan toimintansa vuonna 2018.


title: Satellite Stories

text: Satellite Stories on keikkailut useaan kertaan Euroopassa ja tehnyt Japanin kiertueen. Kesällä 2013 yhtye soitti 18 festivaalikeikkaa, joihin kuuluivat esiintymiset Lowlands (Alankomaat), Flow, Hultsfred (Ruotsi), Arenal Sound (Espanja), ja Dot To Dot (Iso-Britannia) -festivaaleilla.


title: Satellite Stories

text: Keväällä 2014 Satellite Stories möi loppuun esiintymiset Lontoossa (Old Blue Last) ja Berliinissä (Kantine am Berghain). Yhtye esiintyi myös Club NME:llä Lontoossa. Kesällä 2014 yhtye soitti ensimmäistä kertaa festivaalien pääesiintyjänä Espanjassa (Arenal Sound) ja Saksassa. Yhtye esiintyi myös mm. Zürich Open Airissa Sveitsissä ja FM4 Frequency Festivalilla Itävallassa.


title: Satellite Stories

text: Keväällä 2015 yhtyeen Lontoon esiintyminen myytiin loppuun kuukausi ennen Vagabonds-albumin julkaisukiertuetta.


title: Satellite Stories

text: Yhtye on myös soittanut livenä BBC Londonissa, Hollannin 3FM:llä ja Espanjan Radio 3:ssa..


title: Carlos Azevedo

text: Carlos Azevedo (29. maaliskuuta 1949 Lissabon – 26. lokakuuta 2012 Carnaxide) oli portugalilainen säveltäjä ja pianisti.


title: Carlos Azevedo

text: Azevedo opiskeli säveltämistä Jorge Peixinhon johdolla. Hän toimi Hot Clube de Portugalin jazzkoulun professorina ja johtajana. Hän soitti muiden muassa Jan A. P. Kaczmarekin, Steve Pottsin, Maria Joãon, Palekan ja António Ferron kanssa. Azevedo sävelsi säännöllisesti näyttämö- ja elokuvamusiikkia sekä musiikkia yhtyeille, joissa itse soitti. Hän esiintyi useilla festivaaleilla, kuten Jazz Bruggessa Belgiassa.


title: Carlos Azevedo

text: Vuonna 1994 Azevedo sai Locarnon elokuvajuhlien Kultainen leopardi -palkinnon musiikista José Álvaro Moraisin elokuvaan "Zéfiro" (1993).


title: Saulius Ambrulevičius

text: Saulius Ambrulevičius (s. 10. kesäkuuta 1992 Kaunas) on liettualainen taitoluistelija. Hän on voittanut miesten yksinluistelussa Liettuan-mestaruuden vuosina 2007–2012 ja osallistunut lisäksi useisiin Euroopan- ja maailmanmestaruuskilpailuihin. Hänen valmentajanaan on toiminut Egle Kliucakiene.


title: The Swinghufvuds (albumi)

text: The Swinghufvuds on samannimisen suomalaisen soitinduon studioalbumi vuodelta 1991. Mukana on myös Paquila Sunrise Studio Orchestra ja vierailevia muusikoita.


title: The Swinghufvuds (albumi)

text:
The Swinghufvuds on sovittanut kaikki kappaleet.
CD-levyn mukana on 4-sivuinen vihkonen, jonka viimeisellä sivulla on valokuva The Swinghufvuds -soitinduosta.


title: The Swinghufvuds (albumi)

text: Kiitoksissa on mainittu Esa Pulliainen, Atte Blom, Leevi Leppänen, Sari, Sikke, Ray, Hot Spot, Kitarapaja; sekä ystävät ja muusikot ympäri maailman ("You made this nearly impossible").


title: Friedrich Dürrenmatt

text: Friedrich Reinhold Dürrenmatt (5. tammikuuta 1921, Konolfingen, Sveitsi – 14. joulukuuta 1990, Neuchâtel, Sveitsi) oli sveitsiläinen kirjailija, näytelmäkirjailija ja taiteilija. Dürrenmattin näytelmiä on esitetty suomeksi nimillä "Fyysikot" (tai "Salaperäinen yö", Die Physiker), "Herra Mississippin avioliitto" (Die Ehe des Herrn Mississippi), "Kuningas Juhana" (König Johann), "Meteori" (Der Meteor), "Sattuman varassa" (Die Panne) ja "Vanhan naisen vierailu" (Der Besuch der alten Dame).


title: Albrecht Penck

text: Friedrich Karl Albrecht Penck (25. syyskuuta 1858 Reudnitz, Saksan liitto – 7. maaliskuuta 1945 Praha, Tšekkoslovakia) oli saksalainen maantieteilijä ja geologi. Hänet tunnetaan erityisesti Alppien jäätiköitymistutkimuksista.


title: Albrecht Penck

text: Penck syntyi 1858 Reudnitzissa Leipzigin lähellä. Hän valmistui 1875 Leipzigin yliopistosta pääaineen geologia ja väitteli 1878 tohtoriksi Münchenin yliopistosta. Jääkausista puhunut Otto Torell vaikutti merkittävästi Penckin uraan opiskeluaikana.


title: Albrecht Penck

text: Valmistumisensa jälkeen Penck opetti hetken Münchenin yliopistossa, mutta vuonna 1885 hänet nimitettiin Wienin yliopiston fyysisen maantieteen professoriksi. Penck tutki kvärtäärikauden geologiaa ja julkaisi monia jääkausia käsitteleviä tutkimuksia. Hänen julkaisujaan "Über die Vergletscherung der deutschen Alpen" (1882), "Die Eiszeit in den Pyrenäen" (1884) ja Eduard Brücknerin kanssa tekemä "Die Alpen im Eiszeitalter" (1901–1906) pidetään jääkausitutkimuksen klassikkotöinä. Viimeksi mainitussa teoksessa Penck ja Brückner esittelivät neljä pleistoseenikaudella vallinnutta jääkautta, jotka he nimesivät Günz-, Mindel-, Riss- ja Würm-kausiksi niiden jokilaaksojen mukaan, joista he olivat löytäneet todisteet jääkaudesta. Penckin sanotaan myös kehittäneen termin geomorfologia, joka esiintyi hänen teoksessaan "Morphologie der Erdoberfläche" (1894).


title: Albrecht Penck

text: Penck korvasi 1906 Ferdinand von Richthofenin Fredrik Vilhelm -yliopiston maantieteen laitoksen johtajana ja aloitti samalla myös yliopiston uuden Meritieteellisen museon ja instituutin johtajana. Ensimmäisen maailmansodan tuho ja hänen poikansa maantieteilijä Walther Penckin vuonna 1923 tapahtunut traaginen kuolema vaikuttivat suureti Penckiin.


title: Albrecht Penck

text: Penck vaikutti meritieteellisen museon johtajana myös meritieteessä. Hän oli mukana Friedrich Schmidt-Ottin ja Alfred Merzin kanssa suunnittelemassa saksalaista Etelä-Atlantin tutkimusmatkaa, joka tehtiin 1925–1927. Penck itse jäi eläkkeelle vuonna 1927.


title: The Best of Gerry & The Pacemakers

text: The Best of Gerry & The Pacemakers on kahden CD-levyn kokoelma ko. liverpoolilaisyhtyeen tuotannosta vuosilta 1963, 1964, 1965 ja 1966. Lisäksi kolmen kappaleen tuotantovuosi on 1984. Levy-yhtiö on EMI ja julkaisuvuosi 2005.


title: The Best of Gerry & The Pacemakers

text: Esittelytekstin on tehnyt Dave McAleer ja se on kirjasta "Guinness Book of British Hit Singles & Albums". Kansitaiteen on suunnitellut Alex Creedy / Redroom, EMI.


title: Pää Kii

text: Pää Kii on vuonna 2012 perustettu punk-yhtye. "Soundi" ja "Rumba" -lehdet valitsivat yhtyeen nimeä kantavan esikoislevyn vuoden 2012 levyksi. Pää Kii on palkittu myös Femma- ja Emma-gaalassa.


title: Loistopipilo

text: Loistopipilo ("Pipilo erythrophthalmus") on sirkkulien heimoon kuuluva varpuslintu.


title: Loistopipilo

text: Loistopipiloita pesii Meksikossa, Yhdysvalloissa ja Kanadan eteläosissa. Euroopassa se on tavattu vain kerran: Iso-Britanniassa kesäkuussa 1966.


title: Grete Paia

text: Grete Paia (s. 27. elokuuta 1995) on virolainen laulaja.


title: Grete Paia

text: Paia on opiskellut Kuressaaren lukiossa. Hän tuli tunnetuksi laulustaan ”Lõpp sellel lool”. Paia osallistui Eesti Laul 2013 -kilpailuun kappaleella ”Päästke noored hinged” ja eteni aina superfinaaliin saakka. Hän sijoittui toiseksi Birgit Õigemeelin voittaessa kilpailun kappaleella ”Et uus saaks alguse”. Paia osallistui Eesti Lauliin myös vuonna 2016 selviytyen finaaliin.


title: Grete Paia

text: Paia on kuulunut Moonwalk -levy-yhtiöön vuodesta 2012.


title: Markku T. Hyyppä

text: Markku T. Hyyppä on suomalainen neurologi, kirjailija, dosentti sekä ylilääkäri.


title: Mustakurkkumurri

text: Mustakurkkumurri ("Synthliboramphus antiquus") on ruokkien heimoon kuuluva rantalintu.


title: Mustakurkkumurri

text: Mustakurkkumurreja pesii Keltaisella merellä, Tyynenmeren rannikolla Venäjällä ja Pohjois-Amerikan länsirannikolla. Koko maailman kannaksi on arvioitu 1-2 miljoonaa yksilöä. Lajin kannankehitys on laskeva, mutta laji on luokiteltu elinvoimaiseksi. Euroopan ainoat havainnot ovat keväiltä 1990-1992, jolloin laji havaittiin Britanniassa. Havainnot koskivat luultavasti samaa yksilöä.


title: Mustakurkkumurri

text: Mustakurkkumurrit elävät kivikkoisilla merenrannoilla. Laji pesii saarilla, joilla on usein tiheää kasvillisuutta.


title: Mustakurkkumurri

text: Mustakurkkumurri käyttää ravinnokseen pääasiassa äyriäisiä.


title: Weird Science

text: Weird Science voi tarkoittaa seuraavia asioita:


title: Elbphilharmonie

text: Elbphilharmonie (lempinimi Elphi) on vuonna 2016 valmistunut konserttitalo HafenCityn kaupunginosassa Hampurissa Saksassa. Konserttitalon valmistumisen viivästyminen johti rakennuskustannusten moninkertaistumiseen. Alun perin vuodelle 2010 suunnitellut avajaiset olivat tammikuussa 2017. Rakennuskustannusten arvioitiin olevan alun perin 77 miljoonaa euroa. Arvio nousi noin 600 miljoonaan euroon. Elbe-joen rannalla sijaitseva rakennus on 27-kerroksinen. 2 150 -paikkaisen pääsalin lisäksi siinä on 550 henkilön musiikkihalli, satamaan avautuva näköalatasanne, 250 huoneen hotelli sekä 45 asuntoa oheistiloineen.


title: Elbphilharmonie

text: Konserttitalon on suunnitellut sveitsiläinen arkkitehtitoimisto Herzog & de Meuron ja sen konserttisalien akustiikka on japanilaisen Yasuhisa Toyotan käsialaa. Talo on rakennettu käyttäen hyväksi vanhempaa tiilistä satamamakasiinia, joka muodostaa sokkelin lasielementeistä muodostuville fasadeille.


title: Jalavanpakuri

text: Jalavanpakuri ("Inonotus ulmicola") on kääpä, joka on eteläisessä Suomessa merkittävä puistopuiden lahottaja. Sen itiöemä sijaitsee pitkin jalavan runkoa kuoren alla, muttei välttämättä aiheuta puun kuolemaa kerralla kuten sukulaisensa, koivulla esiintyvä pakurikääpä. Se ei myöskään tee pakurimuodostumia. Jalavanpakuri esiintyy aluksi vanhan puun latvaosissa. Sen itiöpöly on usein varsin runsasta, joten sitruunankeltaisena se saattaa olla hyvinkin näkyvää. Itse itiöemä on yleensä kiiltävä.


title: Riutta (yhtye)

text: Riutta on vuonna 2004 Oulaisissa perustettu rockyhtye. Nykyään Oulusta käsin toimiva bändi julkaisi debyyttialbuminsa Kaikki on hyvin helmikuussa 2013 vinyyliversiona yhtyeen oman levymerkin Gunkanjiman kautta. Suomen Musiikki julkaisi pitkäsoitosta cd-albumin maaliskuussa 2013.


title: Kiina talviolympialaisissa 2010

text: Kiina osallistui Vancouverin talviolympialaisiin 2010 95 urheilijan joukkueella. Maa saavutti urheilulajeissa yksitoista mitalia, joista viisi oli kultaista, kaksi hopeista ja neljä pronssista.


title: Orsan kirkko

text: Orsan kirkko () on Ruotsissa Orsan kunnassa sijaitseva kirkkorakennus. Paikalla on luultavasti sijainnut aikaisemmin puinen sauvakirkko. 1200-luvulla paikalle rakennettiin kivikirkko, josta on edelleen jäljellä osia nykyisen kirkon koilliskulmassa. Kirkkoa on laajennettu ja korjattu useita kertoja. Uudet tanskalaiset urut asennettiin paikalleen vuonna 1979 restauroinnin yhteydessä, mutta vanhat vuodelta 1913 peräisin olevat vanhat urut ovat edelleen lehterillä.


title: Julija Ivanova

text: Julija Anаtoljevnа Ivаnovа (, s. 9. syyskuuta 1985 Sosnogorsk) on venäläinen uransa lopettanut maastohiihtäjä.


title: Julija Ivanova

text: Ivanova teki debyyttinsä maailmancupissa Sveitsin Bernissä 4. joulukuuta 2004 vapaan hiihtotavan sprintissä. Hän sijoittui kilpailussa 41:nneksi. Ensimmäisen kerran hän pääsi pisteille Oberstdorfissa perinteisen hiihtotavan sprintissä 22. tammikuuta sijoittuen 20:nneksi. Ivanovan paras sijoitus maailmancupista on toinen, jonka hän on saavuttanut kahdesti. Lahden sekä Tukholman perinteisen hiihtotavan sprinteistä kaudella 2011–2012.


title: Julija Ivanova

text: Ivanova on ollut MM-kilpailuissa kaksi kertaa. Oslossa 2011 hän oli yhdistelmäkilpailun 27:s ja parisprintin kymmenes. Val di Fiemmessä 2013 hän oli sprintin 18:s, yhdistelmäkilpailun 11:s ja 30 kilometrin 15:s. Viestissä hän oli mukana Venäjän pronssia voittaneessa joukkueessa. Sotšin olympialaisissa 2014 hän oli viestissä ja parisprintissä kuudes, 10 kilometrillä 17:s ja 30 kilometrillä 30:s.


title: Julija Ivanova

text: Kansainvälinen hiihtoliitto FIS määräsi Ivanovan väliaikaiseen kilpailukieltoon joulukuussa 2016. Tällöin julkistetun McLarenin raportin mukaan hän oli käyttänyt Sotšin talviolympialaisten 2014 aikaan dopingia, mutta isäntämaan kisajärjestäjät olisivat vaihtaneet hänen näytteensä puhtaaseen.


title: Kiina talviolympialaisissa 2002

text: Kiina osallistui Salt Lake Cityn talviolympialaisiin 2002 66 urheilijan joukkueella. Maa saavutti urheilulajeissa kahdeksan mitalia, joista kaksi oli kultaista, kaksi hopeista ja neljä pronssista.


title: Johan Olivecreutz

text: Johan Olivecreutz (vuoteen 1751 Gezelius, 17. lokakuuta 1721 Tukholma – 14. maaliskuuta 1804 Turku) oli suomalainen valtiopäiväedustaja ja varsinaissuomalaisen Karunan kartanonherra.


title: Johan Olivecreutz

text: Olivecreutzin esi-isät työskentelivät piispoina useassa sukupolvessa. Esi-isiensä mallin mukaisesti myös Johan Olivecreutz opiskeli teologiaa, mutta teki elämäntyönsä lähinnä kartanonomistajana ja valtiopäivämiehenä. Valtiopäivillä hän kannatti hattujen puoluetta ja pyrki uudistamaan Ruotsin itäisiä maakuntia, joilla hänen aikanaan tarkoitettiin sittemmin Suomeksi kutsuttua aluetta. Kartanonomistajana Olivecreutz oli vaativa, mutta valistusajan hengen mukaisesti myös oikeudenmukainen. Hän modernisoi paikallista maataloutta ja kehitti Karunasta alueensa säätyläisväen sosiaalisen elämän keskuksen.


title: Johan Olivecreutz

text: Johan Olivecreutzin vanhemmat olivat taidemaalari Helena Arnell ja Johannes Gezelius. Hänen isänsä oli määrä olla Viipurin piispa, mutta Viipurin jäädessä Ruotsin valtakunnanrajan itäpuolelle tästä tuli Porvoon ensimmäinen piispa. Johannes Gezelius kuoli heinäkuussa 1733, jonka jälkeen leskirouva Helena Arnell muutti perheineen Porvoosta Kemiön Västakärriin. Siellä sijaitsi Gezeliusten suvulle kuulunut Karunan kartano.


title: Johan Olivecreutz

text: Johan Olivecreutz valmistui ylioppilaaksi Turussa aloitti opintonsa Turun akatemiassa vuonna 1736. Hänen väitöskirjansa edusti niin sanottua luonnollista teologiaa ja toi hänelle dosentuurin. Kuningas Fredrik I antoi Olivecreutzille valtakirjan Turun akatemian sihteerin virkaan 1746. Mies jäi kuitenkin välittömästi virkavapaalle ja matkusteli pitkin Keski-Eurooppaa. Lopulta hän luopui melko vaatimattomaksi jääneestä yliopistourastaan.


title: Johan Olivecreutz

text: Olivecreutz palasi Suomeen Tukholman kautta. Hän saapui valtakunnan pääkaupunkiin keskelle kuningas Aadolf Fredrikin vuoden 1751 kruunajaisjuhlallisuuksia ja hänet aateloitiin niiden yhteydessä. Tuolloin hän vaihtoi sukunimensä Gezeliuksesta Olivecreutziksi. Käytännössä aatelointi oli vahvistus Gezelius-suvun vuonna 1719 tapahtuneelle aateloinnille. Seuraavana vuonna Olivecreutz saapui Suomeen ja keskittyi hoitamaan tilojaan Sauvossa ja Kemiössä.


title: Johan Olivecreutz

text: Olivecreutz oli säntillinen ja ankara kartanonherra. Hän uudenaikaisti maanviljelyä ja karjanhoitoa. Hänen tilustensa koko kasvoi ja hän perusti Sauvoon ja Kemiöön pitäjänmakasiinit. Valtiopäivillä Olivecreutz toimi sukunsa päämiehenä ja esitti toimia Suomen talouselämän kehittämiseksi ja maan väkiluvun kasvattamiseksi. Ruotsin itäisten maakuntien eli nykyisen Suomen väestömäärä joka tapauksessa kaksinkertaistui 1700-luvun jälkipuoliskolla.


title: Johan Olivecreutz

text: Vuonna 1770 Olivecreutz sai Skånen ja Blekingin laamannin viran. Hän muutti Ruotsiin ja palasi Karunaan kolmentoista vuoden kuluttua. Kartanosta kehittyi paikallisten säätyläisten kokoontumispaikka.


title: Johan Olivecreutz

text: Olivecreutzin kielitaito oli laaja: hän osasi muun muassa syyriaa ja arabiaa.


title: Johan Olivecreutz

text: Olivecreutz avioitui Adolphina Johanna Rutenskiöldin (1750 – 20. syyskuuta 1837) kanssa 29. elokuuta 1771. Pariskunnalle syntyi lapsetValtiopäivämiehenä Olivecreutz toimi vuosina 1755–1756, 1760–1762, 1765–1766, 1769–1770 ja 1771–1772.


title: Suomen maantieteelliset alueet

text: Suomen maantieteelliset alueet ("Die geographischen Gebiete Finnlands") on J. G. Granön kirjoittama tietokirja, joka ilmestyi saksaksi vuonna 1931 ja seuraavana vuonna myös suomeksi. Se oli käytännössä laajennettu ja yksityiskohtaisempi versio "Suomen kartaston" vuoden 1925 laitoksessa esitetystä Suomen aluejaosta. Granö kirjoitti teoksen "Puhtaan maantieteen" jälkeen. Siinä hän oli esitellyt kehittämäänsä maisematiedettä, ja "Suomen maantieteellisissa alueissa" Granö keskittyi enemmän aluetieteen käytännön sovellukseen.


title: Suomen maantieteelliset alueet

text: Granön pääteos "Puhdas maantiede" oli ilmestynyt alkujaan saksaksi 1929. Siinä hän esitteli kehittelemäänsä omaperäistä maisemamaantiedettä. Tutkijana Granö tavoitteli kansainvälisen tiedeyhteisön hyväksyntää, mutta teoksen saama kritiikki oli hänelle pettymys. Hän päätti kuitenkin jatkaa työtä aluetieteensä tunnetuksi tekemiseen, kun oli saanut positiivista palautetta vuonna 1930 Saksaan suunnatusta esitelmämatkasta. Granö päättikin jatkossa kuitenkin keskittyä luomaan ideoilleen käytännön sovelluksia vaikeaselkoisen teoreettisen pohdinnan sijaan. Hän laajensikin "Suomen kartaston" vuoden 1925 laitoksessa julkaistun kirjoituksen itseäniseksi tutkimukseksi, joka julkaistiin ensin saksaksi nimellä "Die geographischen Gebiete Finnlands". "Suomen kartaston" kirjoituksen lisäksi "Suomen maantieteelliset alueet" -teoksen pohjalla oli Granön Tarton yliopistossa luomansa Viron maisematieteellinen aluejako.


title: Suomen maantieteelliset alueet

text: Granö päätti keskittyä "Suomen maantieteellisissä alueissa" maisemien perusteella muodostettavia yhtenäisiä kokonaisuuksia ja jätti kokonaan lähiötieteellisen aluejaon kehittämisen. "Suomen maantieteelliset alueet" oli silti suuritöinen teos, vaikka sen aluejako olikin rajattu laajempiin kokonaisuuksiin. Vaikka hän käyttikin jo "Suomen kartastossa" esitettyä aluejakoa, Granö laajensi ja tarkensi aluejakomenetelmien ja alueiden esittelyä. Kartaston aluekuvaus oli ollut vain 12 sivun ja yhden kartta-aukeaman mittainen, mutta "Suomen maantieteellisten alueiden" alkuperäinen saksankielinen painos oli yli 170-sivuinen. Siinä oli tekstin lisäksi karttapiirroksia valokuvia ja yksityiskohtaisia tilastoja. Granön pääkriteeri maisematyyppien määrittelyssä oli se, kuinka leimaa-antavia tietyt ainekset olivat maisemassa. Granön lopputuloksena oli, että vesi oli määräävässä asemassa maisetyypissä, joka kattoi lähes puolet Suomesta.


title: Suomen maantieteelliset alueet

text: "Puhtaassa maantietessä" Granö ei käsitellyt maantieteellisen fysilogian kuvausta, mutta "Suomen maantieteellisissä alueissa" hän antoi asiasta yksityiskohtaisen kuvauksen. Granön mukaan ulkoiset tekijät, kuten lämpövaihtelut, tuuli, vesi ja eliöt, vaikuttivat merkittävisti Suomen maisemiin. Suomessa luonnonfysiologialla oli selkeästäi suurempi vaikutus kuin tiheämmin asutuilla alueilla. Granö kuvasi teoksessa kuitenkin runsaasti erilaisia kulttuurifysiologian vaikutuksia. Jo "Suomen kartaston" kartat olivat esittäneet Suomen voimakkaat kehityserot, mutta vasta "Suomen maantieteellisissä alueissa" Granö osoitti selkeästi Suomen lounaisosien Kulttuuri-Suomen ja koillis- ja pohjoisosien Luonnon-Suomen erot. Vaikka hän tarkastelikin runsaasti kulttuurifysiologiaa, hän myös totesi, että se perustuu aina luonnonfysiologiaan, sillä ihmisen maantieteellinen toiminta oli periaatteessa luonnonoloihin sopeutumista tai niiden muuttamista.


title: Suomen maantieteelliset alueet

text: Granö päätyi tutkimuksissaan siihen, että Suomessa oli kaikkiaan 62 kulttuuri- ja 43 luonnonseutua. Kulttuuriseudut olivat lähinnä maatalousseutuja. Teollisuudella ja liikenteellä oli läninnä merkitystä vain etelärannikolla ja Tampereen seudulla.


title: Suomen maantieteelliset alueet

text: "Suomen maantieteelliset alueet" otettiin Suomessa hyvin vastaan, mihin osaltaan vaikutti se, että teos perustui monien tieteilijöiden yhteisvoimin julkaisemaan "Suomen kartastoon". Teosta kritisoi oikeastaan vain Granön vanha kiistakumppani Iivari Leiviskä, jonka mielestä teosta olisi pitänyt oikoa, koska se perustui pääosin kartoista saatuihin tietoihin ja sivuutti monia maisematekijöitä. "Suomen maantieteelliset alueet" kuitenkin sivuutettiin lähes täysin ulkomaisissa tieteellisissä kirjoituksissa, sillä siitä ilmestyi vain kymmenkunta arvostelua.


title: Mathew Baker

text: Mathew Baker (1530–1613) on laivasuunnittelija, joka uudisti Englannin laivastoa 1500-luvulla ja ensimmäisenä alkoi laatia piirustuksia laivojen rakennusohjeiksi.


title: Mathew Baker

text: Ensimmäisellä virallisella laivanrakennusmestareiden listalla vuonna 1537 Henrik VIII:n Englannissa mainitaan John Smyth, Robert Holborn, Richard Bull ja James Baker. James Baker vastasi monista Henrikin laivoston laivijen rakentamisesta. Baker suunnitteli tykkien asennukset laivojen alemmille kansille ylempien sijasta, mistä ajatuksesta on kunnia annettu kuninkaalle.


title: Mathew Baker

text: Isänsä Jamesin oppipoikana ja telakkaympäristössä kasvaneena Mathew perehtyi laivanrakennukseen ja kirjattiin mestareiden listaan 1572. Kun John Hawkins uudisti laivaston hallintoa kehittämällä laivanrakennuksen työmenetelmiä, Mathew Bakeristä tuli ehkä Tudorien ajan merkittävin laivasuunnittelija. Hänen tiedetään suunnitelleen ainakin laivat "Dreadnought", "Vanguard", "Merhonour" ja "Repulse".


title: Mathew Baker

text:
Mathew ei pitänyt kilpailjastaa Phineas Pettistä, jonka kanssa hän kilpaili Elisabet I laivaston pääsuunnitteljan paikasta. Menestyksensä Mathew saavutti, kun hänestä tuli ensimmäinen tunnettu laivanrakennusmestari, joka laati laivoista suunnitelmat paperille. Tuolloin vielä traditiona rakennuspaikalla mitoittaa laiva. Pienoismallit eivät sen jälkeen enää olleet ainoa tapa ymmärtää laivanrakennuksen salat ja piirustukset auttoivat rakentajaa keskustelemaan työstä tilaajan kanssa.
Laivanrakennuksesta on säilynyt vain muutamia italialaisia tutkielmia 1400-luvulta. Baker laati ensimmäiset englantilaisen tutkielman laivanrakennuksesta.


title: Mathew Baker

text: Peter Pett I ja Mathew Baker olivat molemmat Deptfordissa, kun uuden tyyppinen valtamerille rakennettu sotalaiva laskettiin vesille 1575. Se oli linjalaivan ensi esittely, jonka tyyppiset alukset myöhemmin leimasivat Englannin laivoston merten hallintaa. "Revenge" oli pienehkö 500 tonnin alus, mutta vaarallinen ja nopea. vahvasti aseistettuna sen etuna oli kyky pysyä merellä pitkiä aikoja ja se oli helposti hallitavissa taisteluissa.


title: Keltakerttuli

text: Keltakerttuli ("Setophaga petechia") on kerttulien heimoon kuuluva varpuslintu.


title: Keltakerttuli

text: Keltakerttuleita pesii Pohjois-Amerikassa. Talvehtimisalueet sijaitsevat Väli-Amerikassa ja Etelä-Amerikan pohjoisosissa. Euroopassa laji on harvinainen harhailija, jota tavataan lähinnä syyskuun lopussa ja lokakuussa.


title: Elton Brand

text: Elton Tyron Brand (s. 11. maaliskuuta 1979 Cortland Manor, New York) on yhdysvaltalainen koripalloilija, joka pelaajauransa jälkeen on toiminut muun muassa Philadelphia 76ersin toimitusjohtajana syksystä 2018 alkaen. Brand pelasi isona laitahyökkääjänä tai sentterinä viidessä NBA-joukkueessa.


title: Elton Brand

text: Chicago Bullsin varaama Brand oli vuoden ensimmäinen varaus. Ennen ammattilaisuraansa hän pelasi yliopistokoripalloa Duken yliopiston joukkue Duke Blue Devilsissä.


title: Elton Brand

text: Brand pelasi ssa vuosina 2002 ja 2006. Vuonna 2000 hänet valittiin yhdessä Steve Francisin kanssa . Brand kuului pronssia saavuttaneeseen Yhdysvaltain maajoukkueeseen Japanin MM-kilpailuissa 2006.


title: Elton Brand

text: Brand ilmoitti 36 vuoden ikäisenä elokuussa 2015 lopettavansa kilpauransa.


title: Fosfopentoosi-isomeraasi

text: Fosfopentoosi-isomeraasi eli riboosi-5-fosfaatti-isomeraasi on entsyymi, joka katalysoi ribuloosi-5-fosfaatin ja riboosi-5-fosfaatin välistä isomeroitumisreaktiota. Entsyymi osallistuu pentoosifosfaattireittiin ja osana fotosynteesiä tapahtuvaa Calvinin kiertoa. Fosfopentoosi-isomerasin EC-numero on EC 5.3.1.6.


title: Fosfopentoosi-isomeraasi

text:
Rakenteeltaan fosfopentoosi-isomeraasi on dimeeri. Entsyymin katalysoima isomeroituminen tapahtuu 1,2-enediolivälivaiheen kautta. Pentoosifosfaattireitissä tämä muodostuu ribuloosi-5-fosfaatista, siten, että entsyymin aktiivisen kohdan glutamiinihappo on glutamaattimuodossa ja ottaa vastaa protonin C1-asemassa sijaitsevalta hiileltä ja tämän jälkeen asparagiinihappo luovuttaa protonin C2-hiileen liittyneelle happiatomille. Yhden protonin vastaanottamisen ja yhden protonin luovuttamisen jälkeen muodostuu 1,2-enediolivälituotteesta riboosi-5-fosfaatti.
Calvinin kierrossa fosfopentoosi-isomeraasi katalysoi riboosi-5-fosfaatin muuntumista ribuloosi-5-fosfaatiksi. Mekanismi on käänteinen pentoosifosfaattireitissä tapahtuvaan isomeroitumisreaktioon verrattuna.


title: Leiden-asteikko

text: Leiden-asteikko (yksikön tunnus °L tai ÐL) on historiallinen lämpötila-asteikko, jota käytettiin 1900-luvun alkupuolella matalien, alle -183 °C, lämpötilojen mittaamiseen Hollannissa. Asteikon on empiirinen asteikko, jonka kaksi referenssipistettä ovat luonnollisen vedyn kiehumispiste (noin 20,4 K) ja hapen kiehumispiste (noin 90 K). Näille pisteille annettiin lämpötilat 0 °L ja noin 70 °L. Asteikkovälinä käytettiin kelvineitä, joten absoluuttinen nollapiste oli noin -20,4 °L. Koska lämpötilat mitataan vedyn kiehumispisteen suhteen, kutsutaan sitä "suhteelliseksi asteikoksi". Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla.


title: Leiden-asteikko

text:
Heike Kamerlingh Onnes (1853–1926) perusti kylmälaboratorion vuoden 1894 tienoilla Leideniin Alankomaihin. Mittareiden nesteenä käytettiin nesteytettyä happea, jonka kiehumispiste on -183 °C. Muut mittaustekniikat kehittyivät 1900-luvulla niin, että happimittareista voitiin luopua. Koska astikko on 1 °C = 1 K = 1 °L saadan helpot muunnoskaavat
ja


title: Uinnin maailmanmestaruuskilpailut 2013

text: Vuoden 2013 uintilajien maailmanmestaruuskilpailut järjestettiin Barcelonassa, Espanjassa 19. heinäkuuta – 4. elokuuta. Alun perin kisat piti järjestää Dubaissa, joka kuitenkin luopui isännyydestään, ja FINA järjesti kisaisännyydestä uusintaäänestyksen.


title: Uinnin maailmanmestaruuskilpailut 2013

text: Uutena lajina kisoissa oli korkeiden uimahyppyjen kilpailut. Barcelonan satama-altaassa suoritetussa lajissa miehet hyppäsivät 27 metrin korkeudelta ja naiset 20 metrin korkeudelta. Maailmanmestaruudet voittivat kolumbialainen Orlando Duque ja yhdysvaltalainen Cesilie Carlton.


title: Uinnin maailmanmestaruuskilpailut 2013

text: Kisoissa tehtiin yhteensä kuusi maailmanennätystä. Naisten kaikilla rintauintimatkoilla nähtiin maailmanennätykset, kun Julija Jefimova ui 50 metrin rintauinnin alkuerissä uudeksi ME-ajaksi 29,78, Rūta Meilutytė ui 100 metrin rintauinnin välierissä ME-ajan 1.04,35 ja Rikke Møller Pedersen teki 200 metrin rintauinnin välierissä maailmanennätyksen 2.19,11. Myöhemmin Meilutytė vielä paransi Jefimovan uimaa 50 metrin ME-aikaa välierissä lukemiin 29,48. Lisäksi Katie Ledecky paransi naisten 1 500 metrin vapaauinnin loppukilpailussa maailmanennätyksen aikaan 15.36,53, ja 800 metrin vapaauinnissa uusiksi ME-lukemiksi 8.13,86.


title: Uinnin maailmanmestaruuskilpailut 2013

text: Kisojen menestynein maa oli Yhdysvallat, joka saavutti kaikkiaan 34 mitalia; 15 kultaa, kymmenen hopeaa ja yhdeksän pronssia. Myös Suomi saavutti kisoista mitalin kymmenen vuoden tauon jälkeen, kun Matti Mattsson otti pronssia 200 metrin rintauinnissa.


title: Uinnin maailmanmestaruuskilpailut 2013

text: Isäntämaa


title: Uinnin maailmanmestaruuskilpailut 2013

text: Tulokset:


title: Uinnin maailmanmestaruuskilpailut 2013

text:
Tulokset:
Tulokset:


title: Laivasuunnittelu

text: Laivasuunnittelu tarkoittaa tehtävää, jonka tarkoitus on laatia vesiliikennevälineiden suunnitelmat koskien näiden muotoilua, rakennetta, huollettavuutta ja käsiteltävyyttä. Laivasuunnittelu sisältä niin perusteet kuin sovelletun tutkimuksen, kehityksen, rakenteiden luokittelun ja laskelmat alusten koko eliniän ajan. Laivasuunnitteluun kuuluu myös turvallisuus- ja luokituslaitosten vaatimusten mukaisten dokumenttien, hyväksyntöjen ja suunnitelmien laatiminen.


title: Laivasuunnittelu

text: Sana alus sisältää kaikki vesikulkuvälineet, myös vettä syrjäyttämättömät maaefektialukset ja vesilentokoneet, joita käytetään tai voidaan käyttää vesikuljetuksiin. Laivasuunnittelun oleellisimmat kohteet ovat:


title: Pink Floydin odysseia

text: Pink Floydin odysseia () on vuonna 1991 ilmestynyt Nicholas Schaffnerin kirja Pink Floyd -yhtyeestä. Kirjan on julkaissut suomeksi vuonna 2006 Johnny Kniga ja sen on suomentanut J. Pekka Mäkelä. Teokseen sisältyvät Michael Heatleyn jälkisanat vuodelta 2005.


title: Jääkiekon Suomensarja 1962–1963

text: Jääkiekon Suomensarja kaudella 1962–1963 pelattiin neljässä maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.


title: Jääkiekon Suomensarja 1962–1963

text: Uusintaottelu


title: Jääkiekon Suomensarja 1962–1963

text:
Uusintaottelu
Kokkola
Turun Palloseura ja Warkauden Urheilijat SM-sarjaan, josta putosivat Helsingin IFK ja Tampereen Pallo-Veikot. Kokkolan Jäähaukat, Rauman Säppi, Karhulan Peli-Karhut ja Joensuun Peli-Toverit putosivat maakuntasarjaan, josta nousivat Tampereen Kisa-Toverit, Jyväskylän Palloilijat, Pohjan Haukat Kemistä ja Kajaanin Palloseura.


title: Lokakuun vallankumouksen saari

text: Lokakuun vallankumouksen saari () on saari Severnaja Zemljan saaristossa Karanmeressä Pohjoisella jäämerellä. Saaren pinta-ala on 14 170 km². Venäläinen meriupseeri ja hydrologi Boris Vilkitski löysi saaren vuonna 1913 purjehtiessaan ensimmäisenä Koillisväylän läpi idästä länteen.


title: Filippiinien taistelut (1944–1945)

text: Filippiinien taistelut olivat liittoutuneiden vuosina 1944–1945 suorittama japanilaisten miehittämien Filippiinien takaisinvaltaus. Valtaus alkoi 20. lokakuuta 1944 liittoutuneiden tehtyä maihinnousun Leytelle ja päättyi japanilaisten antautumiseen 2. syyskuuta 1945. Operaation aikana käytiin muun muassa Leytenlahden, Mindoron, Luzonin, Palawan ja Mindanaon taistelut, jotka päättyivät liittoutuneiden voittoon. Taisteluissa menehtyi yli 336 000 japanilaissotilasta ja yksi japanilaisjoukkojen komentaja. Osa japanilaissotilaista jatkoivat vastarintaa aina sodan päättymiseen saakka ja sen jälkeenkin. Viimeinen Filippiinejä miehittänyt japanilaissotilas luutnantti Hiroo Onoda antautui vasta maaliskuussa 1974 Lubangin saarella. Lisäksi kapteeni Fumio Nakaharan väitettiin vielä oleskelevan Mount Halconilla 1980-luvulla etsintäryhmän löydettyä hänen majansa, mutta todisteita hänen selviytymisestään ei löydetty.


title: Fairey Gannet

text: Fairey Gannet on englantilainen sukellusveneiden torjuntalentokone. Sen voimalaite oli Armstrong Siddeley Double Mamba -potkuriturbiini. Gannet oli lentotukialuksia käyttävä sotilaslentokone.


title: Fairey Gannet

text: Fairey Gannet oli kolmipaikkainen. Konetyyppi palveli suhteellisen pitkän ja noin neljännesvuosisadan kestäneen palvelusuran aikana Englannin lisäksi ainakin Saksan ja Australian merivoimien käytössä. Tyypin lentokoneita myytiin myös Indonesialle. Taitettavien siipien ohella lentokoneessa oli kaksoispotkurijärjestelmä. Siinä oli kaksi kappaletta eri suuntiin pyöriviä nelilapaisia potkureita.


title: Fairey Gannet

text: Tyypin tärkeimmät variantit olivat AS.4 ja AEW.3. AS oli sukellusveneiden torjuntakone ("anti-submarine") ja AEW varhaisen varoitusjärjestelmän lentokone eli "airborne early warning"/AWACS. Ensilento tapahtui vuonna 1949 ja käyttöönotto vuonna 1953. Konetyyppi vedettiin pois aktiivipalveluksesta vasta vuonna 1978.


title: Haarajoen koulu

text: Haarajoen koulu on kaksisarjainen alakoulu, joka sijaitsee Haarajoen kaupunginosassa Järvenpäässä. Koulussa on peruskoulun luokat 1-6. Lisäksi samassa rakennuksessa sijaitsee esikoulu.


title: Haarajoen koulu

text: Haarajoen koulu on perustettu vuonna 1926. Silloin se sijaitsi vielä rakennuksessa, joka on nykyään nuorisotalo werso.


title: Haarajoen koulu

text: Haarajoen koulu on nykyään noin 250 oppilaan koulu. Se sijaitsee Haarajoen keskustassa. Koulussa on noin 20 opettajaa.


title: Haarajoen koulu

text: Haarajoen koululla järjestetään joka vuosi Haarajoen MM-kisat, joissa oppilaat kilpailevat keskenään muun muassa pikajuoksussa, keihäänheitossa ja kuulantyönnössä.


title: Haarajoen koulu

text: Koulu käyttää "Vastuun portaat"-nimistä järjestelmää, joka yrittää auttaa lasta ottamaan vastuuta teoistaan.


title: Haarajoen koulu

text: Haarajoen koulu on kolmikerroksinen, mutta pääasiassa käytetään vain kahta ensimmäistä kerrosta. Koulussa on luokkien, ruokalan ja liikuntasalin lisäksi pommisuoja, kirjasto (vain oppilaille) ja kuntosali (vain opettajille). Liikuntasali toimii samalla myös koulun juhlasalina. Koulussa toimii iltapäiväkerho ensimmäisten luokkien (1. ja 2.) oppilaille sekä muiden luokkien erityisoppilaille.


title: Crysis 3

text: Crysis 3 on Crytekin kehittämä ja Electronic Artsin julkaisema ensimmäisen persoonan ammuntapeli. Peli julkaistiin Microsoft Windowsille, PlayStation 3:lle ja Xbox 360:lle helmikuussa 2013.


title: Crysis 3

text: "Crysis 3" sijoittuu vuoden 2047 New Yorkiin, 24 vuotta "Crysis 2":n tapahtumien jälkeen. New York on korruptoituneen CELL-yhtiön luomassa nanokuvussa. Kuvun alla on ylikasvaneita puita, soita ja jokia. Kuvun sisällä on seitsemän erilaista ympäristöä, jotka tunnetaan nimellä seitsemän ihmettä. Pelihahmon sanotaan olevan kostoretkellä, kun hän sai tietää CELL:n motiivit rakentaa kupu.


title: Crysis 3

text: Enimmillään 16 pelaajaa Microsoft Windowsilla ja 12 pelaajaa konsoleilla on mahdollista olla yhdessä moninpelissä. Moninpeli käyttää Originia, johon pelaajalle vaaditaan tili. Pelissä on kahdeksan eri pelimuotoa, ja 12 karttaa.


title: Crysis 3

text: EA paljasti vahingossa "Crysis 3":n nettikaupassaan huhtikuussa 2012.


title: Crysis 3

text: Kun "Crysis 2" sai palautetta Windows-pelaajilta siitä, että sen grafiikat oli suunniteltu konsolien tekniset rajoitukset huomioon ottaen, Crytekin toimitusjohtaja ilmoitti, että peli tulee kuvaannollisesti ”sulattamaan tietokoneita” johtuen sen järjestelmävaatimuksista. Pelin Windows-versio vaatii DirectX 11 -yhteensopivan näytönohjaimen ja käyttöjärjestelmän. "Crysis 3" käyttää CryEngine 3 -pelimoottorin uusimpia ominaisuuksia, kuten volumetrista valaistusta, displacement-mappingia, parannettuja dynaamisia tekstuureja ja kasvillisuutta sekä parannettua valaistusta ja varjoja. Osa näistä kehittyneistä ominaisuuksista toimii vain Windowsilla parhaat kuva-asetukset päällä.


title: Crysis 3

text: Suljettu alfatestaus aloitettiin valituilla käyttäjillä lokakuussa 2012. Alphassa oli mukana kartta ”Museum” ja pelimuoto ”Crash Site”. Beetatestaus aloitettiin 29. tammikuuta 2013 ja päättyi 12. helmikuuta. Crytek ja EA ilmoittivat, että betaan osallistui kolme miljoonaa pelaajaa.


title: Crysis 3

text: Elokuvan tekijä Albert Hughes valittiin tekemään "The 7 Wonders of Crysis 3" -lyhytsarja, jonka jokainen osa edusti erilaista pelin osa-aluetta.


title: Crysis 3

text: Peli on saanut pääasiassa positiivista palautetta. IGN:n arvio pelistä oli 8,5. Arvostelussa kehuttiin pelin tarinaa, grafiikoita ja kontrolleja.


title: Veronica Cavallar

text: Veronica Cavallar (s. 12. elokuuta 1983 Cles) on entinen italialainen maastohiihtäjä.


title: Veronica Cavallar

text: Maailmancupissa Cavallar kilpaili ensimmäisen kerran Toblachissa joulukuussa 2003. Ensimmäiset maailmancupin pisteensä hän saavutti joulukuussa 2011 Davosin 15 kilometrin vapaan hiihtotavan kilpailussa oltuaan 29:s. Hänen paras sijoituksensa maailmancupissa on 25:s sija Nové Měston 15 kilometrin perinteisen hiihtotavan yhteislähtökilpailusta helmikuussa 2012.


title: Veronica Cavallar

text: Oberstdorfin MM-kilpailuissa 2005 Cavallar sijoittui 30 kilometrin perinteisen hiihtotavan yhteislähtökilpailussa 44:nneksi. Liberecin MM-kilpailuissa 2009 hän sijoittui 10 kilometrin perinteisen hiihtotavan kilpailussa 49:nneksi. Val di Fiemmen MM-kilpailuissa 2013 Cavallar sijoittui 15 kilometrin yhdistelmäkilpailussa 33:nneksi ja 10 kilometrin vapaan hiihtotavan kilpailussa 35:nneksi. Hän lopetti uransa samana keväänä.


title: Hannes Dotzler

text: Hannes Dotzler (s. 2. helmikuuta 1990) on saksalainen uransa lopettanut maastohiihtäjä. Hän edusti SC Sonthofenia.


title: Hannes Dotzler

text: Maailmancupissa Dotzler kilpaili ensimmäisen kerran Lahdessa maaliskuussa 2010 sijoittuen 30 kilometrin kilpailussa 26:nneksi. Parhaimmillaan hän sijoittui maailmancupissa viidennelle sijalle Szklarska Poręban 15 kilometrin perinteisen hiihtotavan yhteislähtökilpailussa tammikuussa 2014.


title: Hannes Dotzler

text: Nuorten MM-kilpailuissa Dotzler on saavuttanut viestissä kaksi kertaa hopeaa ja kerran pronssia. Aikuisten arvokilpailuissa hän kilpaili ensimmäisen kerran Oslon MM-kilpailuissa 2011, jossa hän sijoittui vapaan hiihtotavan sprintissä 45:nneksi ja 15 kilometrin perinteisen hiihtotavan kilpailussa 47:nneksi. Val di Fiemmen MM-kilpailuissa 2013 Dotzler sijoittui 50 kilometrin perinteisen hiihtotavan yhteislähtökilpailussa seitsemänneksi ja 15 kilometrin vapaan hiihtotavan kilpailussa sekä 30 kilometrin yhdistelmäkilpailussa 24:nneksi. Saksan viestijoukkueen mukana hän oli seitsemäs. Sotšin olympialaisissa 2014 hän sijoittui perinteisen hiihtotavan parisprintissä seitsemänneksi, viestissä yhdeksänneksi, perinteisen 15 kilometrillä 11:nneksi ja 30 kilometrin yhdistelmäkilpailussa 13:nneksi.


title: Hannes Dotzler

text: Dotzler ilmoitti lopettavansa uransa marraskuussa 2017.


title: Rämsöö

text:
Rämsöö on noin 250 asukkaan kylä Vesilahdella. Se on valittu Suomen Vuoden kyläksi vuonna 2007 ja Pirkanmaan vuoden kyläksi vuosina 2001 ja 2007. Rämsöö sijaitsee Sastamalan Stormin ja Vesilahden Narvan välisen seututie 301:n varrella pitkän ja kapean Suonojärven pohjois- ja koillispuolella. Kylästä on matkaa Narvaan 15 kilometriä, Vesilahden kirkonkylään 25 kilometriä, Sastamalaan 20 kilometriä, Nokialle 25 kilometriä ja Tampereelle 40 kilometriä.
Rämsöö on tunnettu monista kulttuuritapahtumistaan; Rämsöön kesäteatteri yli 30 vuotta, Moottorimusiikin festivaali vuosina 2006 - 2014 ja Kowan Teknolokian Päivät -perinnetapahtuma vuosina 1991-2005 sekä sunnuntaitansseistaan Rämsöön Seurantalolla vuosikymmenien ajan.


title: Elisa Gasparin

text: Elisa Gasparin (s. 2. joulukuuta 1991) on sveitsiläinen ampumahiihtäjä. Hänen siskonsa Selina Gasparin ja Aita Gasparin ovat myös ampumahiihtäjiä.


title: Elisa Gasparin

text: Gasparin sijoittui Sotšin olympialaisissa 2014 pikakilpailussa kahdeksanneksi. Kontiolahden MM-kilpailuissa 2015 hän oli pikakilpailussa kolmastoista. Pyeongchangin olympialaisissa 2018 hän sijoittui normaalimatkalla kahdeksanneksi ja naisten viestissä kuudenneksi.


title: Elisa Gasparin

text: Maailmancupissa Gasparin on sijoittunut parhaimmillaan kahdeksanneksi Anterselvan pikakilpailussa kaudella 2017–2018.


title: Elisa Gasparin

text: EM-kilpailujen nuorten sarjassa hän sai 2012 hopeaa takaa-ajossa ja pronssia pikakilpailussa.


title: Levander

text: Levander on seuraavien henkilöiden sukunimi:


title: Jääkärilippu

text: Jääkärilippu on kuninkaallisen Preussin jääkäripataljoona 27:n lippu ja itsenäisen Suomen ensimmäinen sotalippu. Puolustusvoimien valtakunnallisissa paraateissa jääkärilippu seuraa kunniapaikalla paraatin kärjessä marssivaa Suomen sotalippua (kielekkeinen valtiolippu).


title: Jukka Rintamäki

text: Jukka Alarik Rintamäki (s. 25. tammikuuta 1974) on Sundbybergissä Ruotsissa asuva ruotsinsuomalainen muusikko ja säveltäjä. Hän on Silverbullit-yhtyeen basisti, toinen laulaja ja lauluntekijä. Viime vuosina hän on erikoistunut peli- ja elokuvamusiikkiin sekä modernin tanssin sävellyksiin.


title: Jukka Rintamäki

text: Rintamäki sävelsi Johan Skuggen kanssa EA:n vuonna 2011 julkaistun "Battlefield 3-" sekä vuonna 2013 julkaistun "Battlefield 4" -pelien musiikit. Hän sävelsi myös kappaleen Johan Skuggenin kanssa vuonna 2013 kuolleen DICE:n kehittäjä Kjell Reuterswärdin muistoksi.


title: Jukka Rintamäki

text: Ennen muuttoa Ruotsiin ruotsinkielinen Rintamäki vaikutti vaasalaisessa punk-yhtyeessä Oppsprätta Schakaler.


title: Josef Ressel

text: Josef Ludwig Franz Ressel (Josef Ludvík František Ressel), (29. kesäkuuta 1793 – 9. lokakuuta 1857) oli itävaltalais-tšekkiläinen metsänhoitaja ja keksijä, joka kehitti yhden ensimmäisistä toimivista laivapotkureista.


title: Josef Ressel

text: Ressel syntyi Böömiin Chrudimissa, Itävallan keisarikunnassa. Hänen isänsä oli saksankielinen, kun taas äiti syntyjään tšekki. Hän kävi koulua Linzissä, České Budějovice tykistökoulua ja opiskeli Wienin yliopistossa sekä Mariabrunnin metsäakademiassa.


title: Josef Ressel

text: Hän työskenteli Itävällä valtion palveluksessa metsänhoitajana maan eteläosissa, Motovunin ja Istrian alueilla, jotka nykyään ovat Kroatiaa. Hänen tehtävänään oli huolehtia Itävallan laivaston puumateriaalin hankinnasta. Ollessaan työssä Landstrassissa, nyky-Sloveniassa hän testasi potkuriaan ensimmäisen kerran. Vuonna 1821 hän sai siirron Triesteen, Itävallan keisarikunnan tärkeimpään satamaan, jossa hänen kokeensa potkurilla onnistui. Hän sai patentin potkurilleen 1827. Hän muokkasi vuonna 1829 "Civetta"-höyrylaivaa potkurikäyttöiseksi ja koeajoi sitä Triesten satamassa vuonna 1829 kuuden solmun nopeuteen saakka, jolloin höyryputki räjähti. Onnettomuus johti siihen, että poliisi kielsi testauksen jatkamisen. Räjähdys ei johtunut potkurista, kuten monet aikalaiset uskoivat.


title: Josef Ressel

text: Potkurin ajatus oli tunnettu pitkään. Yksi varhaisimmista oli David Bushnellin Turtle-sukellusveneessä Yhdysvaltain vapaussodan aikana käytetty käsikäyttöinen ruuvi. Vuonna 1836 englantilainen keksijä Francis Pettit Smith testasi hyvin samanlaista potkuria kuin Resselin kehittämä. Vuonna 1845 tehtiin ensimmäinen Atlantin ylitys potkurikäyttöisellä "SS Great Britain"-aluksella. Potkurin kehitys vakiintui 1880-luvulla.


title: Josef Ressel

text: Resselin muistomerkillä Wienissä häntä kutsutaan niin potkurin kuin höyrylaivan keksijäksi. Resselin muita keksintöjä ovat muun muassa putkiposti sekä kuula- ja rullalaakerit. Hän sai elinaikanaan useita patentteja.


title: Josef Ressel

text: Ressel kuoli Ljubljanassa ja hänet on haudattu St. Christopher hautausmaalle Bežigradin kaupunginosassa.


title: Hauskat eläinvideot

text: Hauskat eläinvideot on Nelosella esitettävä viihdeohjelma, jossa koomikot antavat äänensä sadoille eläinhahmoille ja tilanteille. Kuvamateriaalina on aitoa luontokuvaa, jonka päälle on ääninäytelty eläinten repliikkejä. Ääninäyttelijöinä toimivat Kari Hietalahti, Armi Toivanen, Jukka Rasila, Santtu Karvonen ja Lotta Lehtikari. Puolituntista ohjelmaa esitetään sunnuntaisin Nelosella.


title: Paimenharakka

text: Paimenharakka ("Ptilostomus afer") on varisten heimoon kuuluva varpuslintu. Se on sukunsa ainoa laji.


title: Paimenharakka

text: Paimenharakoita elää Afrikassa päiväntasaajan alueella Atlantin rannikolta Etiopian ja Kenian länsiosiin saakka.


title: Loistoharakka

text: Loistoharakka ("Urocissa erythrorhyncha") on varisten heimoon kuuluva varpuslintu.


title: Loistoharakka

text: Loistoharakalla on musta pää, kaula ja rinta. Yläpuoli on sininen ja vatsapuoli harmaanvalkoinen. Pyrstö on hyvin pitkä ja se on selkää kirkaamman sininen ja siinä on leveä valkoinen kärki. Nokka ja jalat ovat punaisenoranssit.


title: Loistoharakka

text: Loistoharakoita elää Itä-Aasiassa. Lajin kokonaispopulaatiota ei ole arvioitu, mutta lajin on raportoitu olevan yleinen suurimmalla osalla levinneisyysaluettaan. Laji on luokiteltu elinvoimaiseksi.


title: Loistoharakka

text: Loistoharakat elävät ainavihannissa metsissä ja pensaikkoalueilla pääasiassa vuoristoisilla alueilla.


title: Loistoharakka

text: Loistoharakat käyttävät ravinnokseen selkärangattomia ja muita pieniä eläimiä, hedelmiä ja siemeniä. Ne ryöstävät myös linnunmunia ja poikasia.


title: Réunionin taistelu

text: Réunionin taistelu oli toisessa maailmansodassa Vapaan Ranskan ja Vichyn Ranskan välinen taistelu Réunionin saaresta. Taistelun päätteeksi liittoutuneet ottivat saaren hallinnan.


title: Réunionin taistelu

text: Le Réunionilla ei ollut ollut strategista merkitystä ennen Ranskan kukistumista ja siten sen puolustus oli heikkoa. Aselevon astuttua voimaan saarella olevat joukot supistettiin kolmeen upseeriin, yhteen ohjaajaan, yhteentoista aliupseeriin ja noin 270 mieheen, joista vain 23 oli ammattisotilaita. Saaren rannikkotykistö oli epäkunnossa.


title: Réunionin taistelu

text: Raoul Nativel ilmoitti Ranskan antautumisesta radiossa 23. kesäkuuta 1940. Seuraavana päivänä Yhdistyneen kuningaskunnan konsuli Maurice Gaud tapasi saaren kuvernöörin Pierre Aubertin luvaten maksaa hallintokulut mikäli saari siirtyisi liittoutuneiden puolelle. Aubert kieltäytyi tarjouksesta pysyen uskollisena Petainin hallinnolle.


title: Réunionin taistelu

text: Helmikuussa 1942 Singaporen taistelun jälkeen Yhdistyneen kuningaskunnan merivoimien Itäinen laivasto vetäytyi Malediiveille Addun Atollille. Keisarillisen Japanin laivaston tekemä isku Intian valtameri pakotti britit vetäytymään edelleen Kilindiniin lähelle Mombasaa. Pian tämän jälkeen alueen varmistamiseksi vaihdettiin toukokuussa Vichyn Ranskan hallinto Madagaskarilla operaatio Ironcladissa, jolloin La Réunion menetti laivayhteyden Afrikkaan. Samanaikaisesti Charles de Gaulle tunsi jääneensä osattomaksi menestyksestä ja hän halusi vallata La Réunionin ennen brittejä tai yhdysvaltalaisia.


title: Réunionin taistelu

text: Vichyn radioasema Madagascarilla tiedotti 8. toukokuuta kuninkaallisen laivaston risteilijän lähteneen saarelle kannellaan 600 sotilasta. Aubert tuhosi Le Portin satamalaitteet ja esti satamaan pääsyn upottamalla sen suulle aluksen. Hän myös evakuoi pääkaupungin Saint-Denisin siirtämällä väestön La Montagneen, Le Bruleen, Saint-Francoisiin ja Sainte Marieen.


title: Réunionin taistelu

text: Tapahtuma osoitti kuitenkin saaren kyvyttömyyden torjua maihinnousua. 18. syyskuuta tehtiin päätös vastarinnan rajaamisesta ja 27. syyskuuta pääkaupunki julistettiin avoimeksi kaupungiksi ja hallinto siirtyi Hell-Bourgiin. Pohjois-Afrikan maihinnousu 8. marraskuuta aiheutti Vichyn Ranskan miehittämisen.


title: Réunionin taistelu

text: Vapaan Ranskan laivaston hävittäjä "Léopard" purjehti 26.–27. marraskuuta 1942 välisenä yönä saarelle kannellaan 74 sotilasta Mauritiukselta ja se saapui Saint-Denisiin 27. marraskuuta kello 23. Kaksi aluksen veneistä vei viisimiehisen ryhmän etsimään maihinnousupaikkaa. Rantavahdit havaitsivat aluksen puoli kolmelta, kun maihinnousuosasto oli nousemassa veneisiin. Noin 60 luutnantti Moreaun johtamaa sotilasta nousi maihin ottaen kaupungin haltuunsa iltaan mennessä. Maihinnousujoukkojen komentaja Barraquin otti yhteyden Le Gaullea tukeviin saarelaisiin erityisesti saaren kommunistijohtajaan Leon de Lepervancheen ja kuvernöörin sihteeriin Andre Capagorryyn, joka oli jo aloittanut saaren hallinnon vaihtamisen. Saman aikaisesti Vichyn hallintoa kannattava Pillet vetäytyi Hell-Bourgiin järjestämään vastarintaa.


title: Réunionin taistelu

text: Lepervenchen kommunistisolut aktivoituivat 28. marraskuuta ottaen hallintaansa kaupungintalon ja vangiten kaupunginjohtajan. Seuraavana päivänä epäonnistuttiin 95 millimetrin tykein varustetun rannikkopatterin valtauksessa. Patteri avasi tulen kohti "Léopardia", joka vetäytyi avomerelle avaten samalla tulen, joka surmasi kaksi tykkimiestä. Samana päivänä saarella olevat Vichyn Ranskan sotilaat antautuivat Vapaan Ranskan joukoille. Tykkimiesten pelätessä maihinlaskettujen joukkojen aloittavan hyökkäyksen he antautuivat, jolloin "Léopard" palasi saaren edustalle.


title: Réunionin taistelu

text: Havaittuaan maihinnousseiden joukkojen olevan ranskalaisia eikä brittejä ja keskushallinnon jättäessä ohjeiden antamisen Aubert esitti muodollisen vastarinnan järjestämistä. Hävittäjän päällikön Evenoun pelätessä sukellusveneitä aluksen viipyessä paikallaan uhkasi hävittää saaren tehtaat, mikäli antautumisneuvottelut eivät etenisi. Pitkien neuvottelujen päätteeksi Auberry antautui, kunhan uhkavaatimus tehtaiden tuhoamisesta toistettaisiin. Antautuminen toteutettiin 30. marraskuuta kello 8.45.


title: Kyrönsalmen sillat

text: Kyrönsalmen sillat Savonlinnassa ovat Kyrönsalmen ylittävät kaksi maantiesiltaa ja yksi rautatiesilta. Lisäksi salmessa on ponttoonisilta Tallisaaren ja Olavinlinnan välillä. Kaikki neljä siltaa ovat vesiliikenteelle avattavia. Ennen siltoja Kyrönsalmen ylitystä hoitivat soudettavat lossiveneet. Ylityksestä vastasi Olavinlinnan linnoitus, myöhemmin ylläpitäjiksi velvoitettiin Kerimäen ja Säämingin talonpojat. Vuonna 1883 ehdotettiin rakennettavaksi rautainen silta Kyrönsalmen yli, mutta hanke ei edennyt. Puurunkoinen polttomoottorilossi aloitti liikennöinnin salmessa vuonna 1902, mutta lossi oli voimiltaan pienehkö Kyrönsalmeen. Rautarunkoinen "Kyrönsalmi"-höyrylossi otettiin käyttöön 1908, ja samana vuonna salmen yli valmistui teräksinen rautatiesilta. Junat ja jalankulkijat käyttivät rautatiesiltaa, mutta hevoskuormat, myöhemmin henkilöautot ja bussit matkustajineen, käyttivät lossia. Lossille pääsyä jonotettiin niin kaupungin puolella kuin Kyrönniemelläkin. Kun autoliikenne päästettiin sillalle vuonna 1935, lossi poistui käytöstä. Liikenne rautatiesillalla oli hidasta, koska siltaa pystyi ajamaan vain yhteen suuntaan kerrallaan ja maantieliikenne oli katkaistava joko junan tai laivan tulon takia.


title: Kyrönsalmen sillat

text: Kyrönsalmen valtatie 14:n maantiesillat () ovat 435 metrin pituisia ja 12,5 metrin levyisiä teräsbetonikantisia liittopalkkisiltoja. Molemmissa silloissa on hydraulisesti avattava teräskantinen 42 metrin pituinen läppä. Siltojen alla on 22 metriä leveä ja 80 metriä pitkä laivajohde. Sillan kiinteän osan vapaa alikulkukorkeus on 12,4 metriä. Siltojen kohdalla vesisyvyys on suurimmillaan yli 20 metriä, ja salmessa on voimakas virta. Molemmissa maantiesilloissa on kaksi ajokaistaa ja yksi kevyenliikenteen väylä. Maantiesilloista pohjoisempi on valmistunut vuonna 2000 ja eteläinen 2011.


title: Kyrönsalmen sillat

text: Savonlinnan kaupunki oli esittänyt vuonna 1900 senaatin rautatievaliokunnalle, että rautatiesiltaa suunniteltaessa otettaisiin huomioon maantieliikennekin, mutta esitystä ei huomioitu. Kyrönsalmeen valmistui vuonna 1968 ensimmäinen maantiesilta. Silta oli avattava, 423 metriä pitkä kotelopalkkiläppäsilta. Suomen saamaan toiseen kansainväliseen tielainaan sisältyivät Savonlinnan Kyrönsalmen maantiesilta ja tiejärjestelyt välillä Viiskulma–Mertala, ja hankkeen budjetti oli 15 miljoonaa markkaa. Sopimus sillan rakentamisesta tehtiin huhtikuussa 1966, ja sillan pystytys alkoi saman vuoden syyskuussa. Tietyöt ja sillan alusrakenteet teki ruotsalaisen Armerad Betongin ja suomalaisen Asvaltti Lemminkäisen työyhtymä. Teräksinen päällysrakenne tuli Wärtsilä Oy:ltä. Sillan suunnitteli saksalainen insinööritoimisto Hans Grassl. Rakentajina toimi kansainvälinen 300 hengen ryhmä, työmaakielinä olivat suomi, ruotsi, saksa ja englanti. Sillan rakentamisen vedenalaisissa töissä käytettiin ensimmäistä kertaa siltarakentamisessa apuna televisiota ja kameraa. Kyrönsalmen sillan vihki käyttöön syyskuussa 1968 kulkulaitosministeri Paavo Aitio. Silta oli tuolloin Suomen toiseksi pisin ja kallein. Kyrönsalmeen vuonna 1968 valmistunut maantiesilta purettiin talvella vuonna 2000–2001. Sillan teräsrakenteet olivat väsyneet, koska liikenne ja kuormitus olivat vuosien saatossa kasvaneet yli suunnitellun. Sillan teräskannen ja läppäosan vauriot pahenivat sillan viimeisten 10 vuoden aikana niin, että raskaimmille ajoneuvoille ja kuljetuksille asetettiin painonrajoitus. Perustuksille rakennettiin uusi silta vuosina 2010–2011.


title: Kyrönsalmen sillat

text: Kyrönsalmen rautatiesilta () on kääntösilta Huutokoski-Parikkala-rataosalla. Nopeusrajoitus sillalla junille on 20 km/h, ja sillalla kulkee kapea kevyen liikenteen väylä.


title: Kyrönsalmen sillat

text: Kyrönsalmen 210 metriä pitkä rautatiesilta on rakennettu vuosina 1906–1908. Junaliikenteelle silta avattiin 1907. Silta muodostuu neljästä jaksosta: 33 metriä pitkästä ristikkosillasta, kaksivartisesta kääntösillasta, 125 metriä pitkästä ristikkosillasta ja 9 metriä pitkästä levypalkkisillasta. Sillan teräsosien paino on 1 026 tonnia. Sillan rakensi saksalainen yritys, ja teräsosat ovat Siemens-Martin-menetelmällä valmistettua valantaterästä, jonka käyttö siltarakenteissa yleistyi 1890-luvulla. Rautatiesilta avattiin vuonna 1935 myös maantieliikenteelle. Kapea silta mahdollisti vain yhdensuuntaisen liikenteen. Maantiesillan valmistuttua vuonna 1968 silta palautui vain rautatiekäyttöön. Siltaan tehtiin merkittäviä muutoksia talvella 1967–1968 kantavuuden parantamiseksi. Kääntösillan osan paikkaa eli laiva-aukkoa siirrettiin keskemmälle salmea. Junien kuormaulottumaa korotettiin lyhentämällä 125-metrinen ristikkosillan osan jänne 104 metrin pituiseksi. Siltaan asennettiin uusi 18-metrinen levypalkkijakso. Rautatiesiltaa kunnostettiinn viimeksi vuonna 2000, kun sillan kääntyvä osa peruskorjattiin. Kyrönsalmen rautatiesilta ei ole suojeltu kohde, vaikka se on osa Olavinlinnan kulttuurimaisemaa, koska siltaa on ajan mittaan muunneltu paljon alkuperäisestä ja silta on teknisen käyttöikänsä loppupuolella.


title: Kyrönsalmen sillat

text: Linnansalmen kääntöponttonisilta Olavinlinnan vieressä () valmistui 1974 Olavinlinnan 500-vuotisjuhlaan. Ponttonisilta korvasi aiemmat väliaikaiset sillat ja venekuljetukset Olavinlinnaan. Ponttonisiltaa on vuosien saatossa vaurioittaneet useat alukset, vuonna 2010 ruoppausproomu vioitti siltaa, ja se oli poissa käytöstä korjaamisen vuoksi muutaman päivän.


title: Kyrönsalmen sillat

text: Maantiesiltojen alituskorkeus on 12 metriä ja rautatiesillan 7,5 metriä (vedenkorkeudella 76,60). Kyrönsalmi syväväylänä ei täytä geometrialtaan voimassa olevia merenkulun turvallisuusvaatimuksia, eikä Kyrönsalmeen pysty rakentamaan merenkulun vaatimuksia täyttävää vesiväylää Olavinlinnan sijainnin vuoksi. Tieliikenteen ja kevyen liikenteen ongelmana ovat Kyrönsalmen maantiesiltojen avaukset ja niiden aiheuttamat vaikutukset - pitkät jonot ja katuverkon ruuhkautuminen. Maantiesiltojen avaustarve Kyrösalmessa on suurin lomakauden aikana, hyötyliikenteen aiheuttamat avaukset ovat noin 20 avausta kuukausittain ja yhteensä noin vajaa 500 avausta vuodessa. Kyrönsalmen rautatiesillan avauskertojen määrä on tiesiltoja suurempi, noin 1 300 kertaa vuodessa. Saimaan syväväylästöllä tapahtuneista onnettomuuksista noin 20 prosenttia on tapahtunut Kyrönsalmessa. Salmessa on rekisteröity vain useita pieniä onnettomuuksia, kuten törmäyksiä siltojen laivajohteisiin ja Olavinlinnan rantakallioon.


title: Kyrönsalmen sillat

text:
Laivaliikenteen turvallisuuden varmistamiseksi ja siltojen suojaamiseksi on rautatie- ja maantiesiltojen kohdalle rakennettu johteiden muodostamat aukot. Pohjoisesta tultaessa Kyrönsalmen väylän varsinainen linjaus kulkee ensin maantiesiltojen avattavien osien ali, jossa johteet ohjaavat aukkoon. Tämän aukon leveys on 22 m ja korkeus 11 m. Maantiesiltojen jälkeen väylä kaartaa oikealle kohti rautatiesillan alla olevia johteita. Tämän johteiden rajaaman aukon leveys on 15,2 metriä ja korkeus 7,5 m. Suurin sallittu alusleveys johteiden välissä on 12,2 metriä.
Vaihtoehtoinen linja kulkee maantiesiltojen tukipilarien välistä, keskeltä siltojen alta, alituskorkeus maantiesiltojen keskellä on 12 metriä. Aukosta tultaessa käännös kohti rautatiesiltaa on jyrkempi kuin peruslinjauksessa. Rautatiesillan ali voi ajaa johteiden oikealta tai vasemmalta puolelta. Linnansalmessa on Olavinlinnan puolella kalliosta noin kaksi metriä esiin työntyvä ohjuri. Linnansalmen jälkeen väylällä on edessä poijuportti, ja pian sen jälkeen on edessä jyrkkä käännös oikealle. Linnansaari on mahdollista kiertää Olavinlinnan toiselta puolelta, mutta väylä on liian matala suurille aluksille.


title: Kyrönsalmen sillat

text: Syväväylää ollaan siirtämässä Kyrönsalmesta Laitaatsalmeen, johon tulee kaksi rinnakkaista, alituskorkeudeltaan 24,5-metristä kiinteää maantiesiltaa. Koska silloille on jyrkkä nousu, valtatietä levennettiin nelikaistaiseksi puolentoista kilometrin matkalla. Rakennustyöt Laitaatsalmen kohdalla aloitettiin elokuussa 2016. Silloista eteläinen rakennettiin ensin ja avattiin ajoneuvoliikenteelle 13. joulukuuta 2017. Pohjoisen puoleisen sillan rakentaminen alkoi syksyllä 2017, ja sen on tarkoitus valmistua syksyllä 2018. Eteläisen sillan kevyenliikenteenväylä valmistui käyttökuntoon elokuun 2018 alussa, jolloin myös kevyen liikenteen hissi- ja porrastornit otettiin käyttöön. Syväväylä Laitaatsalmessa otetaan käyttöön vuoden 2019 purjehduskauden alkaessa. Kyrönsalmen siltojen läppiä ei tuolloin enää nosteta eikä ratasiltaa käännetä auki.


title: Kyrönsalmen sillat

text: Laitaatsalmen rautatiesillalta purettiin kiskot syyskuussa 2015, jolloin ratayhteys Savonlinnan ja Huutokosken välillä katkesi. Silta on tarkoitus purkaa syksyn 2018 aikana. Sitä käytettiin työmaan aikaisena kevyen liikenteen väylänä ja työmaa-ajoon. Rataa ei pureta, sillä Laitaatsalmeen mahdollisesti tulevaa käännettävää ratasiltaa varten on varaus, suunnitelmat ja ympäristölupa. Sillasta tulisi pitkä, kääntöosa olisi 53 metriä pitkä ja kiinteä osa 35 metriä. Ylitettävä vesiväylä on 38 metriä leveä.


title: Kyrönsalmen sillat

text: Liikenteenohjaus tapahtuu keskitetysti maantiesillan päässä olevasta päävalvomotornista, ”Muumitalosta”. Sieltä voidaan avata maantiesilta ja kaukokäytöllä myös rautatiesilta. Varajärjestelmänä maantiesilloilla ja rautatiesillalla on myös oma paikallisvalvomo, josta kyseinen silta voidaan avata ja sulkea. Linnansalmessa olevalla ponttonisillalla on oma siltavahti, joka huolehtii ponttonisillan avaamisesta. Siltojen avauksia tarvitsevan aluksen tulee ottaa ajoissa yhteyttä valvomoon.


title: Albert Canet

text: Henry Albert Canet (17. huhtikuuta 1878 Lontoo, Yhdistynyt kuningaskunta – 25. heinäkuuta 1930 Pariisi, Ranska) oli ranskalainen tennispelaaja.


title: Albert Canet

text: Canet saavutti Tukholman olympialaisissa 1912 pronssia nelinpelissä Edouard Mény de Maranguen parina sekä sekanelinpelissä Marguerite Broquedisin parina.


title: Yrjö Rantala

text: Yrjö Aleksanteri Rantala (9. joulukuuta 1904 Mäntsälä – 18. marraskuuta 1972 Helsinki) oli suomalainen ammattiyhdistysjohtaja ja sosiaalidemokraattinen poliitikko, joka toimi Metallityöväen Liiton puheenjohtajana vuosina 1940–1947.


title: Yrjö Rantala

text: Yrjö Rantalan vanhemmat olivat sekatyömies Johan Rantala ja Amanda Rantala. Rantala työskenteli aluksi sähköasentajana ja tuli paikallisen ammattiosaston kautta 1930-luvulla Metallityöväen Liiton liittotoimikuntaan. Hänestä tuli 1938 liiton varapuheenjohtaja ja 1940 puheenjohtaja. Rantala oli talvisodan aikana 1940 mukana SAK:n ja työnantajaliitto STK:n välisissä neuvotteluissa, jotka johtivat tammikuun kihlauksena tunnettuun yhteistyöjulistukseen. Hänen johdollaan Metallityöväen Liitto solmi vuonna 1947 Suomen ensimmäisen koko maan käsittäneen työehtosopimuksen. Liittojohtajana häntä pidettiin joustavana ja neuvotteluhaluisena. Rantala kuului 1944–1947 SAK:n työvaliokuntaan sekä ay-liikkeen edustajana Sotakorvausteollisuuden valtuuskuntaan. Työväenliikkeen ja metallialan yhtenäisyyden säilyttämiseksi hän oli sodan jälkeen mukana sopimassa yhteistyöstä kommunistien kanssa. Sosiaalidemokraattien halutessa kiihdyttää kommunisminvastaista taistelua sovinnollisena pidetty Rantala päätettiin vuonna 1947 korvata tiukempana pidetyllä Valdemar Liljeströmillä. Rantalalle järjestettiin uusi työ Valmetin sosiaalijohtajana, mistä tehtävästä hän jäi eläkkeelle vuonna 1970.


title: Yrjö Rantala

text: Rantalasta tuli 1950-luvulla SDP:n paikallinen johtohahmo Helsingissä. Hän toimi puolueen valtuustoryhmän ja Helsingin osaston sekä viimeiset vuotensa Helsingin Työväenyhdistyksen puheenjohtajana. Hän oli myös Helsingin kaupunginvaltuuston varapuheenjohtaja ja vaikutti muun muassa 1969 metron rakentamista koskeneen päätöksen syntymiseen. Vuonna 1955 Rantala valittiin myös SDP:n puoluetoimikuntaan. Hän sai 1965 kunnallisneuvoksen arvonimen.


title: Yrjö Rantala

text: Yrjö Rantalan poika on ministeri ja pääjohtaja Eero Rantala.


title: Pink Floydin diskografia

text: Pink Floydin diskografia.


title: SS Great Britain

text: SS Great Britain oli vuonna 1843 vesille laskettu höyryvoimalla toimiva potkurikäyttöinen matkustajalaiva, joka nykyään on museolaivana. Laivan suunnitteli Isambard Kingdom Brunel Great Western Steamship Companylle Atlantin ylittävään liikennöintiin Bristolin ja New Yorkin välille. Laiva oli ensimmäinen rautarunkoinen höyrylaiva, joka ylitti Atlantin. Tämä vuonna 1845 tehty matka kesti 14 päivää. Höyrykoneen lisäksi laivassa oli mastot purjeita varten, koska höyrykoneisiin ei täysin luotettu.


title: SS Great Britain

text: Vesille laskettaessa vuonna 1843 se oli pisin matkustajalaiva ja säilyi sellaisena vuoteen 1854 saakka. Aluksen pitkä rakennusaika ja korkea hinta jättivät kuitenkin sen omistajat vaikeaan taloudelliseen tilanteeseen, ja he joutuivat luopumaan liiketoiminnasta aluksen ajettua navigointivirheen vuoksi karille vuonna 1846.


title: SS Great Britain

text: Alus myytiin hylkyjen pelastajille ja korjattiin. Sen jälkeen "Great Britain" kuljetti tuhansia maahanmuuttajia Australiaan, kunnes se muutettiin purjelaivaksi vuonna 1881. Kolme vuotta myöhemmin alus jäi pois käytöstä Falklandiin, missä sitä käytettiin varastona, karanteenilaivana ja hiiliproomuna, kunnes se haudattiin upottamalla vuonna 1937.


title: SS Great Britain

text: Vuonna 1970 "Great Britain" palautettiin Bristoliin kuivatelakalle, jossa se oli rakennettu. Nyt alus luetaan Englannin historiallisen laivoston kokoelmien tärkeimpiin aluksiin. Alus on hyvin suosittu vierailukohde, jossa käy 150–170 tuhatta vierailijaa vuosittain.


title: Stunner (ohjus)

text: Stunner on israelilainen David's Sling-ohjustorjuntajärjestelmän ohjus.


title: Stunner (ohjus)

text: David's Sling (tunnetaan myös nimellä Magic Wand) on israelilaisen Rafael Advanced Defense Systems'in ja amerikkalaisen Raytheonin kehittämä lyhyen matkan ballististen ohjusten ohjustorjuntajärjestelmä. Israelin hallitus tilasi 2006 Rafael Advanced Defense Systems'lta torjuntaohjusjärjestelmän, joka pystyy tuhoamaan ballistisia ohjuksia, joiden kantomatka on 70 - 300 km.


title: Stunner (ohjus)

text: Virallinen päätös järjestelmän kehittämisestä Israelin ja USA:n yhteistyönä tehtiin elokuussa 2008, minkä jälkeen oli mahdollista käyttää varoja USA:n Israelille myöntämästä sotilasavusta järjestelmän kehitystyöhön. David's Sling on ensisijaisesti suunniteltu torjumaan ballistisia ohjuksia, joiden kantama on 70 - 300 km, mutta sitä voidaan käyttää myös lentokoneiden ja risteilyohjusten torjuntaan. Stunner on David's Sling-ohjustorjuntajärjestelmän ohjus. David's Sling puolestaan on osa Israelin 4-kerroksista ohjuspuolustusjärjestelmää, jonka muodostavat Iron Dome, David's Sling, Arrow 2 ja Arrow 3 -järjestelmät. Koska David's Sling-järjestelmän taistelunjohtojärjestelmästä on julkista tietoa hyvin vähän, keskitytään tässä suomenkielisessä Wikipedia-artikkelissa käsittelemään järjestelmän torjuntaohjusta, Stunneria, josta on julkaistu joitain tietoja.


title: Stunner (ohjus)

text: Stunner-ohjus on israelilaisen Rafael Advanced Defense Systems'in johdolla kehitetty 2-vaiheinen ohjustentorjuntaohjus, jonka kehitystyössä avustaa amerikkalainen Raytheon ja USAn Missile Defence Agency. Ohjuksen kaksiosainen 'dual seeker' hakupää on varustettu elektro-optisella sensorilla ja tutkalla tarkoituksena varmistaa maalin havaitseminen, seuraaminen ja maaliin hakeutuminen kaikissa sääolosuhteissa, näköetäisyydellä ja näköetäisyyden ulkopuolella. Dual seeker-hakupään vuoksi Stunner-ohjuksen kärjen muoto on erikoinen 'delfiinikuono' (dolphin nose) koska kärjessä olevan IR-hakupään takana sijaitsevan tutkahakupään tulee myös nähdä osittain etusektoriin. Stunner on suunniteltu toimimaan autonomisesti loppulennon aikana AMRAAM-ohjuksen tapaan. Maalin tuhoaminen perustuu ohjuksen törmäämiseen maaliin (hit-to-kill ). Stunner-ohjuksen näyttelymallin valokuvia löytyy viiteluettelosta.


title: Stunner (ohjus)

text: Kehitystyön pohjana ovat olleet Israelia vastaan kohdistuvan massiivisen ohjusuhan analysoinnin tuottamat perusteet. Ohjuksen on oltava:


title: Stunner (ohjus)

text: Vihollinen laukaisee ballistisen ohjuksen. Maan kattavan ohjuspuolustusjärjestelmän (Command, Control, Battle Management, and Communications (C2BMC)) tutkat ottavat maalin seurantaan ja mitatut tiedot (ja mahdolliset muut tiedot) analysoidaan ja David's Sling-järjestelmälle sopiva maali osoitetaan sille ja sen tutkat ottavat maalin seurantaan. David's Sling taistelunjohtojärjestelmä (Battle Management, and Communications, BMC) laskee tutkatiedoista ennakkopisteen ja käskee sopivan ohjusyksikön laukaisemaan torjuntaohjuksen. Stunner-ohjus laukaistaan kanisteristaan ja ohjuksen kiinteää polttoainetta käyttävä booster-osa kiihdyttää ohjuksen n. 3 Machin nopeuteen ja irtoaa. Ohjus jatkaa lentoaan 3-pulssisen kiinteää polttoainetta käyttävän rakettimoottorin työntämänä saaden maalitietojen päivityksiä taistelunjohtojärjestelmältä. Ohjuksen lentoradan valintaan vaikuttaa lukuisat parametrit. Koska Stunner-ohjuksen lentoradan muuttaminen perustuu siivekeohjaukseen ja siten aerodynaamisiin voimiin, ei todennäköisesti voida ylittää 30 km korkeutta missään vaiheessa. Ohjuksen nopeus voi kasvaa n. 6-7 Machiin, mutta siihen, millä nopeudella maalin tuhoaminen tapahtuu, vaikuttavat monet tekijät. Stunner-ohjuksen oma kaksitoiminen 'dual seeker' hakupää ottaa jossakin vaiheessa maalin seurantaan, ohjus laskee itsenäisesti loppuvaiheen kurssin, säätää loppuvaiheen nopeuden kiihdyttämällä tai jarruttamalla ja törmäämällä maaliin tuhoaa sen.


title: Stunner (ohjus)

text:
Stunner-ohjuksesta on olemassa vain vähän teknisiä tietoja. Ohjuksen rakenteesta ja hakupään toiminnasta on julkaistu vain yleisluonteisia tietoja. Stunner-ohjuksen mallia on esitelty puolustusalan messuilla ja siitä on olemassa valokuvia. Stunner-ohjus on kaksivaiheinen. Booster-osa näyttää olevan n. 1.5 m pitkä ja rungon läpimitta on suunnilleen 26 cm. Varsinainen ohjus on varsin samanlainen kuin Python 5, n. 3.1 m pitkä ja rungon läpimitta on 16 cm, mutta 'dual seeker'-hakupään erikoinen muoto erottaa sen Python-perheen ohjuksista, samaten ohjaussiivekkeitä on ryhmitelty uudelleen.
Python 5 ohjuksen tietojen, Stunner-ohjuksen valokuvien sekä todennäköisesti käytettyjen materiaalien ja polttoaineiden perusteella voidaan tehdä joitain arvioita. Oletetaan booster-osan rungon koostuvan hiili-aramidi kuitukomposiiteista, rakettimoottorin suuttimen olevan grafiitti-teräsrakenteisen ja polttoaineena käytetään kiinteää suurenergistä rakettipolttoainetta (High-Energy Composite (HEC)). 'Dual seeker' hakupäässä käytetään kameratyyppistä IR-sensoria ja sen takana on todennäköisesti ns. Active electronically scanned array (AESA)-tyyppinen tutka loivasti vinoittain rungon suhteen asennettuna. Kun käytetään 'constant angle approach' ohjausmenetelmää, pystyy vinoittain sijoitettu tasoantenni seuraamaan maalia tehokkaasti, varsinkin kun antennin kokoa saadaan tällä sijoittelulla suuremmaksi verrattuna antennin konventionaaliseen sijoitteluun ohjuksissa yleensä.
Alla olevassa listassa olevat tiedot osittain peräisin julkaistuista artikkeleista, ja osittain laskettuja - esim. Tsiolkovskin lakiin, hiili-aramidi kuitukomposiittien ja suurenergisten rakettipolttoaineiden ominaisuuksiin, perustuenStunner-ohjuksen ja David's Sling ohjustorjuntajärjestelmän kehitys on saavuttanut systeemitestausvaiheen. Marraskuussa 2012 suoritettiin David's Sling järjestelmällä ensimmäinen onnistunut ballistisen ohjuksen tuhoamistesti.. Marraskuussa 2013 suoritettiin David's Sling järjestelmällä toinen onnistunut ballistisen ohjuksen tuhoamistesti, jota pidetään tärkeänä virstanpylväänä kehitystyössä.. Ensimmäinen David's Sling järjestelmä saataneen operatiiviseen käyttöön vuoden 2014 aikana.


title: Johan Hinric Lidén

text: Johan Hinric Lidén (1741–1793) oli oppihistorioitsija. Hän opiskeli Turun akatemiassa ja oli Uppsalan yliopiston dosentti vuodesta 1765. Hän sai professorin arvon 1779. Hän julkaisi muun muassa latinaksi Ruotsin kirjallisuudenhistorian "Historiola litteraria poëtarum suecanorum" (3 osaa, 1764–1772) ja luettelon kokoamistaan väitöskirjoista (1778–1780). Hän keräsi arvokkaita käsikirjoituskokoelmia.


title: Al Khalifa

text: Al Khalifa eli Khalifan suku on Bahrainin kuningaskunnan hallitsijahuone, joka on hallinnut maata vuodesta 1783 lähtien. Suku tunnustaa sunnalaista uskonsuuntausta ja kuuluu Bani Utba eli utub-arabiheimoon, joka taas kuuluu laajempaan Anizah-heimoliittoumaan. Muuten Bahrainin väestö on šiialaista. Hallitsijahuoneen nykyinen päämies on Hamad ibn Isa Al Khalifa, josta tuli Bahrainin emiiri vuonna 1999. Hän korotti asemaansa kruunauttamalla itsensä Bahrainin kuninkaaksi 14. helmikuuta 2002.


title: Al Khalifa

text: Noin puolet maan hallituksen jäsenistä kuuluu hallitsijasukuun. Maan itsenäistymisestä (1971) lähtien pääministerinä on toiminut nykyisen kuninkaan setä Khalifa ibn Salman Al Khalifa.


title: Al Khalifa

text: Al Khalifan suku muutti yhdessä muiden Bani Utba-heimoon kuuluvien arabien kanssa Kuwaitista Pohjois-Qatarissa sijaitsevaan Zubaraan vuonna 1766. Alue oli houkutteleva hyvän helmisimpukkakantansa takia. Utub-heimolla oli jo Kuwaitin aikoina ollut kauppaintressejä tämän Qatarin koillisrannikon kanssa. Alun perin utubit olivat tulleet Kuwaitiin nykyisen Saudi-Arabian, silloisen Najdin kuningaskunnan alueelta aiemmin samalla vuosisadalla. Vuonna 1782 utubit alkoivat muuttaa Bahrainiin, jota Al Madhkur-niminen arabisuku hallitsi Persian shaahin mandaatilla. Bahrainia hallitseva Nasr Al Madhkur taas oli kiinnostunut helmenkalastuksen vaurastuttamasta Zubarasta, jonka suhteen Persia ja Oman tukivat näitä pyrkimyksiä. Vuonna 1783 Bani Utba-heimon ja Nasr Al Madhkurin välille puhkesi sota, jossa jälkimmäisen tueksi asettuivat persialais-omanilaiset joukot. Madhkurin suku persialais-omanilaisine liittolaisineen kuitenkin hävisi Zubaran taistelun ja Utba-heimo valtasi Bahrainin saaret. Bahrainin ensimmäiseksi hallitsijaksi tuli Ahmed al-Fateh ("Ahmed Valloittaja") eli Ahmed ibn Muhammad ibn Khalifa. Vuonna 1797 Al Khalifan hallitsijasuku muutti Qatarista Bahrainiin ensin Jawwiin ja sitten Riffaan.


title: Al Khalifa

text: Ahmed ibn Khalifan vakaan ja rauhallisen hallitsijakauden (1783–96) aikana talous ja helmentuotanto kehittyivät merkittävästi. Ahmedin kuoltua alkoivat ongelmat. Wahhabilaisia johtanut Saudin suku valtasi vuonna 1795 Al-Hasan ja seuraavana vuonna Zubaran lyöden Salim ibn Ahmed Al Khalifan joukot. Salim pakeni ensin Jawwiin ja sitten Riffaan, jonne hän rakennutti suuren linnoituksen. Vuonna 1797 Oman hyökkäsi Bahrainiin epäonnistuen valtausyrityksessään. Vuotta myöhemmin Omanin sulttaani Sultan ibn Ahmad yritti uudelleen tällä kertaa onnistuen ja asetti 12-vuotiaan poikansa Salim ibn Sultanin Aradin linnoituksen kuvernööriksi. Vuonna 1801 Zubaraan paennut Al Khalifa käytti hyväksi Omanin laivaston poissaoloa ja teki vastahyökkäyksen vallaten Bahrainin takaisin. Omanin vastahyökkäys epäonnistui seuraavana vuonna. Puhdasoppista sunnalaisuutta ajaneet wahhabilaiset tukivat Bahrainia Omania vastaan ja vuonna 1803 Saudin suku otti Bahrainin suojelukseensa. Suoraan saudikontroliin maa joutui vuonna 1810. Kun Egyptin hyökkäys heikensi wahhabilaisia, liittoutui Bahrain vuonna 1811 Omanin kanssa ja maksoi tälle eräänlaista suojelurahaa kahden vuoden ajan. Bahrain julistautui autonomiseksi, kun Sharjahin ja Ra’s al-Khaiman emiraatteja hallinneen Al Qasimin suvun hyökkäys heikensi Omania. Vuosien 1816–1828 välisenä aikana Oman hyökkäsi Bahrainiin neljä kertaa tuloksetta ja kärsien joka kerta raskaat tappiot.


title: Al Khalifa

text: Egyptin vahvistettua asemaansa arabimaailmassa kiinnostui Bahrain brittien suojeluksesta ja britit Persianlahden status quon vakiinnuttamisesta. Vuonna 1820 britit allekirjoittivat alueen heimojen ja Khalifan suvun kanssa "yleisen rauhansopimuksen". Samalla Britannia tunnusti Khalifat Bahrainin hallitsijoina (). Tosin samalla Britannia tunnusti Persialla olevan legitiimit vaateet Bahrainin suhteen. Nämä vaateet kumottiin vasta Bahrainin itsenäistyttyä vuonna 1971 uudella sopimukselle.


title: Al Khalifa

text: Muhammad Al Khalifan hallintokaudella (1843–68) Bahrainin uhka kohdistui osmanien, wahhabilaisten ja Persian suunnalta. Osmaneja ja persialaisia Khalifat pyrkivät miellyttämään parhaansa mukaan. Wahhabilaisia vastaan Muhammad suosi sotatoimia, joiden lopettamiksi Britannia turvautui laivastonsa interventioon. Vuonna 1861 solmittiin "Ikuinen sopimus rauhasta ja ystävyydestä", jossa Bahrain sitoutui pidättäytymään sotatoimista, merirosvouksesta ja orjakapausta vastineeksi brittien tarjoamasta suojeluksesta. Tämä sopimus lopetti osmanien, persialaisten ja wahhabilaisten Bahrainiin kohdistuneet valtapyrkimykset.


title: Al Khalifa

text: Pahimmat uhat Khalifan vallalle Bahrainissa muodosti konfliktit shiialaisen kantaväestön kanssa ja suvun sisäiset riidat. Khalifan suku kohteli Bahrainia henkilökohtaisena läänityksenään ja shiiaväestöä verotettiin mahdollisimman paljon. Suku takavarikoi omaisuutta ja maata sekä pyrki tukahduttamaan paikalliset valtainstituutiot aina 1930-luvulle asti.


title: Al Khalifa

text: Khalifan suku jakautui kahtia pian Bahrainiin muuton jälkeen. Salman ibn Ahmed Al Khalifa johti toista haaraa Bahrainin pääsaarella, kun taas toista haaraa johti hänen veljensä Abdulla Muharraqin saarella. Lopulta Muharraqista tuli lähes kokonaan oma itsenäinen entiteettinsä, jolla oli oma heimohallinto. Vuonna 1826 Khalifa ibn Salman Al Khalifasta tuli uusi hallitsija, mutta sisäiseen konfliktiin maa ajautui, kun Khalifa kuoli vuonna 1834 ja hänen sedästään Abdullasta tuli koko Bahrainin ainut hallitsija.


title: Al Khalifa

text: Abdullan hallintokausi (1834–43) oli täynnä konflikteja ja sodankäyntiä, jotka aiheuttivat paljon kaaosta Bahrainissa. Kauppa puolittui ja osa paikallisväestöstä, erityisesti shiioista, joutui sorron, kiristyksen ja ryöstelyn pakottamana siirtymään toisiin satamiin kuten Al-Muhammaraan. VuonnA 1835 Abdulla kukisti säälimättömästi poikansa johtaman ja merkittävien Alibinalin ja Al Buainainin kauppiaisheimojen tukeman kapinan. Vuonna 1842 käynnistyi konflikti Abdullan ja hänen veljenpojanpoikansa Muhammad Al Khalifan kanssa. Se päättyi jälkimmäisen tappioon ja pakoon Riyadiin. Wahhabilaisten tukema Muhammad siirtyi Zubaraan, jossa hän liittoutui Al Jalahman ja Albinalin heimojen kanssa. Yhdessä Manamassa vaikuttaneen veljensä Alin kanssa Muhammad syrjäytti Abdullan, joka pakeni Dammamiin. Vuosina 1844–1846 Abdulla yritti kolme kertaa vallata kruunun takaisin itselleen siinä kuitenkaan onnistumatta. Lopulta hän lähti Masqatiin, jossa kuoli vuonna 1849.


title: Al Khalifa

text: Qatarin puolella vuonna 1867 Wakrassa ja Dohassa puhkesi kapina. Voittaakseen aikaa Muhammad kutsui Dohan hallitsijan Jassim Al tahin Bahrainiin neuvotteluihin, mutta pidätytti tämän heti saapumisen jälkeen. Saman vuoden lokakuussa hän julisti sodan Qatarille. Britit katsoivat tämän solmitun rauhansopimuksen vastaisesti ja lähetti joukkojaan Bahrainiin. Muhammad pakeni maasta jättäen valtaistuimen veljelleen Alille, joka taas antautui brittivaatimusten edessä luovuttaen maan sota-alukset ja maksamalla 100 0000 punnan sakon. Lisäksi Khalifan suvun tuli luopua vaateistaan Qatarin suhteen. Britannia tunnusti Qatarin itsenäiseksi entiteetiksi, jonka hallitsijasuvuksi vakiintui Al Thani. Muhammad palasi Bahrainiin vasta sen jälkeen, kun hänen veljensä Ali oli saanut britit hyväksymään hänen kotiinpaluunsa. Britit kuitenkin pian karkottivat Muhammadin Kuwaitiin syytettyään ensin tätä sekaantumisesta salaliittoihin.


title: Al Khalifa

text: Muhammad onnistui pakenemaan Qatifiin. Muhammad ja hänen sukulaisensa Nasir ibn Mubarak ibn Abdulla ja Muhammad ibn Abdulla onnistuivat nostamaan jälkimmäisen Bahrainin hallitsijaksi sen jälkeen, kun Ali ibn Khalifa oli kaatunut taistelussa. Kaksi kuukautta myöhemmin marraskuussa 1869 brittilaivasto teki eversti Lewis Pellyn johdolla intervention ja otti saaren haltuunsa. Salaliittolaiset yhtä lukuun ottamatta karkotettiin Bombayhin. Khalifan suvun kesken käytyjen neuvottelujen jälkeen britit asettivat Bahrainin valtaistuimelle 21-vuotiaan Isa ibn Ali Al Khalifan, joka hallitsi maata vuoteen 1923 asti. Tästä lähtien Bahrainin itsenäisyys, turvallisuus ja ulkopolitiikka olivat täydellisessä brittikontrollissa.


title: Al Khalifa

text: Khalifan sukua koskevat päätökset sekä suvun väliset kiistakysymykset on alistettu hallitsijasukuneuvostolle (). Neuvosto käsittelee erityisesti maanomistusta, kiinteistöjen myyntiä ja muita omaisuudenhallintaan liittyviä suvun sisäisiä kiistakysymyksiä. Hallitsijasuvun jäsenet eivät ole oikeutettuja käsittelemään näitä asioita tavallisten oikeusistuimien kautta.


title: Al Khalifa

text: Neuvosto on säädellyt vuodesta 1932 lähtien suvun rivijäsenten ja hallitsevan poliittisen johdon välejä. Kuitenkin juuri vuoden 1973 parlamenttivaalien aattona silloinen emiiri Isa ibn Salman Al Khalifa antoi asetuksen, jonka mukaan hallitsijasuvun neuvostosta tehtäisiin virallinen valtiohallinnon elin, jonka hallinnolliselle johdolle annettaisiin ministerien asema.


title: Al Khalifa

text: Hallitsijasukuneuvostoa johtaa tällä hetkellä kuningas Hamad its Deputy Chairman is Mohammed bin Khalifa bin Hamad Al Khalifa, ja pääjohtajana toimii Ibrahim ibn Khalid ibn Mohammed Al Khalifa.


title: Al Khalifa

text: Kuningas nimittää neuvoston hallituksen jäsenet suvun sisäisten linjojen ja fraktioliittoutumien mukaan.


title: Torikka

text: Torikka on suomalainen sukunimi, joka on tai on ollut muun muassa seuraavilla henkilöillä:


title: Antoine Roussel

text: Antoine Roussel (s. 21. marraskuuta 1989 Roubaix, Ranska) on ranskalainen jääkiekkoilija, joka pelaa NHL-joukkue Vancouver Canucksissa. Hän on pelipaikaltaan keskushyökkääjä, mutta osaa pelata myös laidassa. Rousselilla on myös Kanadan kansalaisuus.


title: Antoine Roussel

text: Roussel on Deuil-la-Barren kasvatti, mutta pelasi tämän jälkeen seitsemän vuotta Nantesissa aina vuoteen 2004. Hän pelasi Ranskassa junioriurallaan Dragons de Rouenissa vuosina 2002–2004. Vuonna 2004 Rousselin vanhemmat päättivät lähteä Ranskasta töihin Kanadaan Quebecin Mont-Tremblantiin. Hän pelasi kauden 2005–2006 Midget AA-sarjassa ennen siirtymistä QMAAA-sarjan Collège Charles-Lemoy Riverainsiin seuraavaksi kaudeksi.


title: Antoine Roussel

text: QMJHL-joukkue Chicoutimi Saguenéensiin päävalmentaja ja GM Richard Martel päätti antaa Rousselin koittaa onneaan joukkueessa kaudella 2006–2007 ja hän sai lopulta sopimuksen. Hän pelasi joukkueessa vuoteen 2010. Roussel oli joukkueen varakapteeni kaudella 2008–2009 ja kapteeni seuraavalla kaudella. Jälkimmäisellä kaudella hän oli joukkueen kolmanneksi paras pistemies runkosarjassa ja pudotuspeleissä tehoilla 28+28=56.


title: Antoine Roussel

text: Syyskuussa 2010 Roussel teki try-out-sopimuksen Boston Bruinsin kanssa. Hän osallistui joukkueen harjoitusleirille, mutta ei saanut lopulta sopimusta. Roussel lähetettiin joukkueen farmiin Providence Bruinsiin AHL:ään, ja hän pelasi kaudella myös sarjatasoa alempana ECHL:n Reading Royalsissa. Syyskuussa 2011 Roussel liittyi Vancouver Canucksin harjoitusleirille, mutta ei saanut try-outin jälkeen sopimusta joukkueeseen ja liittyi farmijoukkue Chicago Wolvesiin, jossa hän pelasi koko kauden 2011–2012.


title: Antoine Roussel

text: Heinäkuussa 2012 Roussel teki kaksivuotisen kahdensuunnan sopimuksen NHL-joukkue Dallas Starsin kanssa. Hänet lähetettiin harjoitusleirin päätteeksi farmijoukkue Texas Starsiin. NHL-kausi 2012–2013 viivästyi työsulun vuoksi, ja sen päätyttyä tammikuussa 2013 Roussel sai kutsun Dallas Starsiin. Hän teki NHL-debyyttinsä 2. helmikuuta 2013 kotona Phoenix Coyotesia vastaan ja teki samassa ottelussa ensimmäisen NHL-maalinsa. Hänet valittiin ottelun kolmanneksi tähdeksi.


title: Antoine Roussel

text: Roussel edusti Ranskaa MM-kilpailuissa vuonna 2012. Hän on pelannut myös alle 20-vuotiaiden I-divisioonan MM-kilpailut vuonna 2009 (A-lohkon hopeaa) ja alle 18-vuotiaiden I-divisioonan MM-kilpailut vuonna 2006. Roussel edusti Ranskaa myös jääkiekon MM-kilpailuissa vuonna 2017.


title: Discovery (Pink Floydin albumi)

text: Discovery on Pink Floyd -yhtyeen albumien yhteispakkaus (box set), joka ilmestyi 2011 "Why Pink Floyd...?" -uudelleenjulkaisukampanjan avauksena. Pakkaus sisältää yhtyeen kaikki 14 studioalbumia, jotka on uudelleen remasteroinut James Guthrie. Pakkaukseen sisältyy 60-sivuinen taidekirjanen, jonka on suunnitellut Storm Thorgerson.


title: Haudanmaa

text: Haudanmaa on suomalaisen folk metal -yhtyeen Raudan esikoisalbumi. Se julkaistiin vuonna 2007 levymerkillä Roihu Records.


title: Dorlan Pabón

text: Dorlan Maurício Pabón Ríos (s. 24. tammikuuta 1988 Medellín, Kolumbia) on kolumbialainen jalkapalloilija. Hän edustaa meksikolaista Monterreytä ja on pelipaikaltaan hyökkääjä.


title: Dorlan Pabón

text: Pabón siirtyi tammikuussa 2013 loppukauden kestävällä lainasopimuksella sevillalaisseura Real Betisiin. Aikaisemmin tammikuussa hänet ehdittiin myydä jo meksikolaisseura Monterreyhin, mutta FIFAn säännöt estävät yhden pelaajan pelaamisen kolmessa eri seurassa yhden kauden aikana, minkä vuoksi siirto toteutui vasta kesällä 2013.


title: Dorlan Pabón

text: 16. elokuuta 2013 Pabónin ilmoitettiin palaavan Primera Divisióniin Valenciaan hänen vietettyään vain kesän Meksikossa. Valencialaisseura maksoi hänestä 7 miljoonan euron siirtokorvauksen.


title: Jean-Jacques Kantorow

text: Jean-Jacques Kantorow (s. 3. lokakuuta 1945 Cannes) on ranskalainen kapellimestari ja viulisti. Hänellä on venäläiset sukujuuret. Hän opiskeli Pariisin konservatoriossa, jossa voitti merkittävän palkinnon vuonna 1960. Hän aloitti uransa viulistina ja voitti 1960-luvun aikana lukuisia kilpailuja Euroopassa.


title: Jean-Jacques Kantorow

text: Kantorow levytti viulistina paljon keskeistä konsertto-ohjelmistoa. Glenn Gould ihaili hänen soittoaan, ja Grove Dictionaryssa hänen sanotaan soittajana "yhdistävän ranskalaisten ja venäläisten koulukuntien parhaat piirteet".


title: Jean-Jacques Kantorow

text: Kantorowista tuli Auvergnen kamariorkesterin pääkapellimestari vuonna 1985 ja Ensemble Orchestral de Parisin pääkapellimestari 1993. Hän on lisäksi johtanut muun muassa Orchestre de Parisia, Alankomaiden kamariorkesteria, Tapiola Sinfoniettaa ja Helsingin kamariorkesteria. Hän on opettanut Strasbourgin, Rotterdamin ja Pariisin konservatorioissa.


title: SBS Rupusakki

text:
SBS Rupusakki eli SBS Rupu on Huittisissa toimiva salibandyseura. Sillä on 8 joukkuetta, joissa pelaa lähes 130 pelaajaa. SBS Rupun suurin saavutus on Naisten Salibandyliigan 4. sija kaudelta 2006-2007, jolloin naisten päävalmentaja Matti Kaipio nousi myöhemmin Suomen naisten salibandymaajoukkueen päävalmentajaksi. Myös SBS Rupun C-Juniorit pelasivat kaudella 2012-2013 SM-sarjaa valmentajanaan Jussi Tommila. SBS Rupusta on lähtöisin myös suomenmestari Mikael Lax, joka
pelaa kaudella 2012-2013 Sveitsissä HC Rychenberg Winterthurissa.


title: SBS Rupusakki

text: SBS Rupun toiminta alkoi yhdeksänkymmentä luvun alkupuolella Huittisten Laitisen asuinalueelta, missä joukko omistautuneita pallonpotkijoita kokoontui pelailemaan jalkapalloa. Kaukalojalkapallon ohella osallistuttiin myöhemmin myöskin salibandy- puulaakiturnauksiin. Joukkueelle piti nimi tietenkin keksiä, jolloin Laitisen Rupusakki sai nimensä.


title: SBS Rupusakki

text: Yhdeksänkymmentäluvun puolivälissä Rupusakki panosti yhä enemmän salibandyyn ja vuoden -95 alkusyksyllä päätettiin lähteä miesten valtakunnalliseen sarjaan nimellä Puulaakiseura Rupusakki. Toisella kaudellaan, kaudella 96-97, toimintaan mukaan saatiin myös nais- ja juniorijoukkueita. Kauden 98-99 alussa seuran lähdettiin muuttamaan ja näin nykyinen nimi, SBS Rupusakki, eli SBS Rupu sai nimensä.


title: SBS Rupusakki

text: Puheenjohtaja


title: SBS Rupusakki

text: - Taneli Järvinen


title: SBS Rupusakki

text: Varapuheenjohtaja


title: SBS Rupusakki

text: - Harri Kivipelto alã "Kilppari"


title: SBS Rupusakki

text: Sihteeri


title: SBS Rupusakki

text: - Petri Soppa


title: Marian Suski

text: Marian Franciszek Suski (2. marraskuuta 1905 Kielce – 25. joulukuuta 1993 Wrocław) oli puolalainen miekkailija. Hän sai miesten säilän joukkuekilpailussa pronssia vuoden 1932 kesäolympialaisissa Los Angelesissa ja kilpaili siinä uudelleen vuoden 1936 kesäolympialaisissa Berliinissä jääden joukkueineen neljännelle sijalle.


title: Marian Suski

text: Suski oli Leszek Suskin setä tai eno.


title: Begin the Celebrations of Sin

text: Begin the Celebrations of Sin on suomalaisen black/death metal -yhtyeen Searin ensimmäinen studioalbumi. Se julkaistiin vuonna 2005 levymerkillä Dynamic Arts Records.


title: Béla Rerrich

text: Béla Rerrich (26. marraskuuta 1917 Budapest – 24. kesäkuuta 2005 Saltsjöbaden) oli unkarilaissyntyinen miekkailija. Hän oli vuoden 1956 kesäolympialaisissa Melbournessa mukana saamassa hopeaa kalvan joukkuekilpailussa ja osallistui lisäksi yksilökilpailuun. Kesäolympialaisissa 1948 Lontoossa Rerrich kilpaili pelkästään kalvan joukkuekilpailussa, mutta vuoden 1952 kesäolympialaisissa Helsingissä hän osallistui sekä sen henkilökohtaiseen että joukkuekilpailuun.


title: Béla Rerrich

text: Rerrich loikkasi Melbournen kisojen jälkeen Yhdysvaltoihin, josta hän sittemmin muutti Skandinaviaan. Hän työskenteli siellä miekkailuvalmentajana ja tuli läheiseksi Ruotsin kuningasperheelle. Hän oli kuuden kielen sujuva osaaja. Hän kuoli Ruotsissa 87-vuotiaana.


title: Lamentations of Destruction

text: Lamentations of Destruction on suomalaisen black/death metal -yhtyeen Searin toinen ja viimeiseksi jäänyt studioalbumi. Se julkaistiin vuonna 2007 levymerkillä Dynamic Arts Records.


title: Botnet

text: Botnet (bottiverkko) koostuu joukosta tietokoneohjelmia (botteja), jotka ovat kytkeytyneet toisiinsa tietoverkon kuten internetin, välityksellä. Bottiverkolla on yleensä jokin tavoite, esimerkiksi hyväntahtoinen IRC-kanavan kontrollointi. Tarkoitusperä voi olla myös pahantahtoinen, kuten roskapostitus tai osallistuminen palvelunestohyökkäykseen.


title: Botnet

text: Sana "botnet" tulee englanninkielisistä sanoista "robot" ja "network".


title: Fernand Jourdant

text: Fernand Jourdant (3. helmikuuta 1903 Flers – 2. tammikuuta 1956 Toulouse) oli ranskalainen miekkailija ja olympiavoittaja. Hän kuului kalvassa kultaa voittaneeseen joukkueeseen vuoden 1932 kesäolympialaisissa Los Angelesissa. Nämä olivat hänen ainoat olympialaisensa.


title: Oh, by the Way

text: Oh By The Way on vuonna 2007 rajoitettuna painoksena julkaistu Pink Floyd -yhtyeen studioalbumien yhteispakkaus (box set). Pakkaukseen sisältyy juliste, jonka on suunnitellut Storm Thorgerson.


title: Nikon D700

text: Nikon D700 on Nikonin valmistama täyden kennon yksisilmäinen peiliheijastuskamera, joka julkaistiin heinäkuussa 2008. Kamerassa on sama 12,1 megapikselin "FX" CMOS-kenno kuin Nikon D3:ssa.


title: Niklas Åkerfelt

text: Niklas Sebastian Åkerfelt (s. 1. marraskuuta 1971 Helsinki) on suomalainen näyttelijä.


title: Niklas Åkerfelt

text: Åkerfelt opiskeli Helsingin teatterikorkeakoulussa 1991–1995. Hän näytteli freelancerina vuoteen 2001 saakka ja on sen jälkeen työskennellyt Svenska Teaternissa. Hän on ollut mukana useissa suomen- ja ruotsinkielissä televisio-, radio- ja elokuvatuotannoissa.


title: Niklas Åkerfelt

text: Åkerfelt ääninäytteli Nuuskamuikkusta ja Hemulia vuoden 2017 elokuvassa "Muumien taikatalvi".


title: Renzo Minoli

text: Renzo Minoli (6. toukokuuta 1904 Milano – 18. huhtikuuta 1965 Milano) oli italialainen miekkailija. Hän kuului kalvassa vuoden 1928 kesäolympialaisissa Amsterdamissa kultaa voittaneeseen ja vuoden 1932 kesäolympialaisissa Los Angelesissa hopeaa saaneeseen joukkueeseen.


title: Symphonies of Infernality

text: Symphonies of Infernality on suomalaisen metalliyhtyeen Thyranen ensimmäinen studioalbumi. Se julkaistiin vuonna 1999 levymerkillä Woodcut Records.


title: Symphonies of Infernality

text: Kaikki kappaleet säveltänyt Blastmor ja Thyrane sekä sanoittanut Blastmor.


title: The Spirit of Rebellion

text: The Spirit of Rebellion on suomalaisen metalliyhtyeen Thyranen toinen studioalbumi. Se julkaistiin vuonna 2000 levymerkillä Spikefarm Records.


title: Echoes: The Best of Pink Floyd

text: Echoes: The Best of Pink Floyd on vuonna 2001 ilmestynyt Pink Floydin kokoelmalevy. Albumin kannen on suunnitellut Storm Thorgerson.


title: Sadie Bjornsen

text: Sadie Bjornsen (s. 21. marraskuuta 1989 Omak, Washington, Yhdysvallat) on yhdysvaltalainen maastohiihtäjä.